Bukedde Online - Omwana amaze ennaku 4 ng'abuze bamusanze yatemulwa ku muliraano\nOmwana amaze ennaku 4 ng'abuze bamusanze yatemulwa ku muliraano\nBy H. Kasomoko, S. Kiragga E. Namayanja\nOMWANA amaze ennaku nnya nga bamunoonya, bazadde be baawunze omulambo gwe bwe gwazuuliddwa mu kazigo ku muliraano.\nJanista Kanyike 7, abadde asoma mu P2 mu Real Standard Primary School e Nansana- Gganda. Omulambo gwe gwazuuliddwa mu muzigo gwa Jacob Ssessanga eyakazibwako erya Okwim.\nOmwana okubula yagenda ne banne ku ssomero okusoma kookingi ku Lwokuna oluwedde. Banne bagamba baayawukana naye ng'akyama awaka kyokka eka teyatuuka. Kigambibwa nti Ssessanga yamuwamba n'amuyingiza mu kazigo ke mwe yamutugidde. Kigambibwa nti yasoose kumusobyako.\nAbatuuze abalala okumanya nti omwana abuze, baasoose kulaba bipande kwe yabadde anoonyerezebwa nga bitimbiddwa okwetooloola ekitundu kya Gganda n'ekyalo Nsumbi gy'abadde abeera.\nOmulambo gwa Janista gwazuuliddwa ku Mmande essaawa 4 ez'oku makya. Okutegeera nti yattiddwa, waliwo omuvubuka eyabadde azze mu maka ga jjajja we Rosemary Nalukenge, okukima amazzi era bwe yawulidde ekiwunya okumpi n'awaka, ng'ali n'abaawaka baalondodde ekivundu gye kyabadde kiva.\nOluvannyuma kyazuuliddwa nti kyabadde kiva mu gumu ku mizigo egyesudde akabanga okuva ku nnyumba ya Nalukenge, jjajja wa Janista.\nDoddy Kyambadde omusomesa wa Janista yategeezezza nti omuzigo omwabadde muva ekiwunya gwabadde muggale n'ekkufulu ng'okuggulawo abatuuze baasoose kukubira poliisi y'e Gganda eyazze n'abaserikale ne bamenya oluggi nga bali wamu n'aba LC.\nOMUGENZI BAASOOKA KUMUSOBYAKO\nOLUVANNYUMA lw'abaserikale okumenya oluggi, baakakasizza nti omwana Janista eyabadde anoonyezebwa ye yabadde attiddwa. Poliisi bwe yeekebezze omulambo, yakizudde nti obulago bwe bwabadde buliko ekiwundu kyokka nga n'embeera omulambo gye gwasangiddwaamu yabadde eraga nti yali asoose kusobezebwako. Omulambo era gwasangiddwaako ebigoye ebyabadde bimusibiddwa emikono n'amagulu.\nOMUKOZI ABADDE ALABIRIRA JANISTA ATTOTTOLA\nShadia Nassonko omukozi ewa Nalukenge, jjajja wa Janista era nga y'abadde amulabirira ne muto we, yategeezezza nti ku Lwokuna yagezaako okunoonya Janista nga tamulaba kyokka aba ali mu nnyumba n'abaako eddoboozi eryefaananyiriza erya Janista lye yawulira wabweru kyokka n'atakifaako nnyo kuba lyawulikika omulundi gumu.\nYagambye nti mu ku noonya Janista talina waataatuuka nti era ne ku muzigo gw'omuvubuka amanyiddwa nga ‘City' yatuukawo n'amubuuza oba yali amulabyeko.\nAgattako nti ekiseera we yamutuukirako yali aggalawo luggi lwe kyokka n'amutegeeza nga bwe yali tannamulabako.\nRose Mary Nalukenge jjajja wa Janista yategeezezza nti kyewuunyisa nti bamaze ebbanga ng'omwana bamunoonyeza mu bitundu ebyesudde ekyalo, kyokka ng'ali mu nnyumba ya muliraanwa waabwe, kinnya na mpindi.\nNalukenge yagasseeko nti omuvubuka ono abantu abasinga babadde tebamumanyi, nga mupya ku kitundu, kyokka nti ye abadde amumanyi ng'akola ogw'obuzimbi.\nPoliisi y'e Gganda yasooka kuggulawo musango gwa kubula kwa muntu ku fayiro SD:24/27/11/2020 kyokka oluvannyuma lw'okuzuula omulambo, fayiro yafuuliddwa ya ttemu.\nPOLIISI EKWATA OMUTEMU\nOmwogezi wa poliisi mu Kampala n'emiriraano, Patrick Onyango yategeezezza nti baliko omuvubuka Ssessanga agambibwa okuba nga ye yasse omwana ono gwe baakutte era ng'ekyakola okunoonyereza.\nMpangule ntya omutima gwe?


Braids' nsiba za miguwa eminene\nAnnie Birungi y’omu ku bawala abanyirira abayimbira mu Kream Production. Eddoboozi lye liwoomerera era bw’alinnya ku siteegi abamu tebaagala aveeko. Abawagizi be baamukazaako lya ‘Kaweddemu’ anti lwe luyimba olwamutunda.\nOkumanya emisono egiri ku mulembe kye kimu ku bimuyambye okusigala ng’akuba abasajja. RONNIE MARK KIYINGI yamutuukiridde n’amunnyonnyola engeri gy’akikolamu.\nOkwepima n’omanya sayizi entuufu gy’oyambala kya mugaso nnyo naddala eri abo abakuuma ffiga.\nWaliwo omuntu gw’otuukirira n’omubuuza sayizi y’empale gy’ayambala nga tagimanyi; ekyo kiswaza. Sayizi y’omuntu ekyuka buli luvannyuma lw’ebbanga eggere era kikukakatako okumanya ebipimo by’ekiwato kyo, sayizi y’akaleega, engatto,omusipi, obukomo ne kalonda omulala gw’okozesa.\nOyinza obutaba na mbalabe mu ffeesi naye ng’olususu lwo terunyirira. Obucaafu, okukala, n’omusana omungi bye bimu ku bireetera olususu obutanyirira newankubadde nga temuli mbalabe. Nga tonnanaaba ffeesi sooka onaabe engalo zo zitukule awo olyoke oziyise ku lususu lwa ffeesi okwewala obuwuka obulumba olususu ne bulumalako akanyiriro.\nEkitundu ku mubiri gwange kye nsinga okuwa ekitiibwa ke kabina kange kubanga nnakizuula nti mu mawanga ga Africa ekikula ky’omukazi kitunda nnyo n’okusinga ffeesi. Ennaku zino abawala abalinawo kye balaga ku nsonga z’akabina babayita ‘German juice’ nga bategeeza nti mubisi mwereere. Olw’okuba nneekakasa mu kikula kyange nfuba okwambala engoye eziggyayo ffiga wamma ne nnyuma. Ffiga okugikuuma n’eteraluka nneewala okulya emmere egezza ennyo.\nBuli wiiki nkyusa enviiri naye nfaayo okumanya ebika ebiri ku mulembe. Waliwo oluusi lwe nsiba enviiri naye nga ngezesa bugezesa oba kiyite okuvumbula kyokka ate olumu ne kikwatayo. Ekika kya ‘braids’ kinkolera naye mba njagala okwawunako n’abawala abalala abazettanira. Ky’ova olaba ntera kusiba emiguwa eminene ddala ate nga miwanvu. Omusono guno gunnyamba okukola sitayiro ez’enjawulo olwo ne mba mupya obudde bwonna.\nEmiguwa eminene tegyetaaga kulwisaayo\nSYLVIA Nalweyiso owa God’s Care Salon ku Mubarak e Lukuli agamba nti omusono gwa ‘braids’ gusibibwa mu ngeri nnyingi, naye ennaku zino emiguwa eminene gyettaniddwa.\nAgamba nti emiguwa eminene girabisa bulungi omutwe ate ekirala tomala budde bungi mu saluuni nga bwe kiba ku misono emirala.\nEkiviiri ekika kya ‘Abuja’ kye kisinga okunyumisa ‘braid’ ow’emiguwa eminene kuba aba anyirira ate nga muwanvu ekimala.\nEmiguwa eminene gitwala ebiviiri bingi era omutwe ogumu guyinza okumalawo ebiviiri bitaano(5) n’okusingawo.\nOmusibi asasulwa okuva ku 30,000/- okudda waggulu ate ebiviiri bigula 2,500/- buli kamu. Emiguwa eminene ginyuma miwanvu ekimala naddala eri abo abagireka ne giyiika ku mutwe ne ku bibegaabega.\nBw’oba toyagala gireebeete nnyo olina kugikwatira enkoto.\nOsobola okukolamu sitayiro ez’enjawulo ng’osinziira ku kikula ky’omutwe gwo oba by’oyambadde.\nEmiguwa eminene gimalayo ebbanga ttono bw’ogeraageranya n’emiguwa emitono. Ekinene ennyo wiiki bbiri obeera osumulula emiguwa eminene kyokka ng’eyasiba emitono aba akyazikuumiddeyo ate nga zikyalabika bulungi.\nEkirala omusono guno gwetaaga agusiba ng’agutegeera. Bw’osibisa omuyiga emiguwa gijja kumulema okunyweza ekigireetera okuvaayo amangu ennyo.\nNalweyiso ng’akola ku kasitoma\nEkirala bw’oba waakusiba musono guno weewale okutabika langi ez’enjawulo kubanga emiguwa eminene ginyuma osibye langi ekika kimu. Langi ennyingi zirabisa omutwe ng’ebitaala bya tulafiki.\nEkirala abakyala abasussizza emyaka 45 omusono guno togwesibaako. Emiguwa gino eminene nga muwanvu gisinga kunyumira bawala bato.\nBraids’ nsiba za miguwa eminene


Bukedde Online - Gav't yeewoze obuwumbi 120 okulwanyisa omuze gw'okukuba abakazi n'abaana\nGav't yeewoze obuwumbi 120 okulwanyisa omuze gw'okukuba abakazi n'abaana\nAbabaka batadde akakiiko ka Bamugemereire...\nGAVUMENTI erambuludde mu bujjuvu engeri gy’egenda okukozesaamu obuwumbi 120 z’egenda okwewola ebweru ziyambe mu kulwanyisa ebikolwa by’obutabanguko mu maka naddala okutulugunya abakazi n’abaana.\nMinisita w’eggwanga ow’ekikula ky’abantu, Peace Mutuuzo ategeezezza nti ssente zino tezigenda kukoma ku kulwanyisa bikolwa bya butabanguko mu maka byokka wabula n’okulondoola embeera z’abakozi ku mirimu.\nMutuzo eyabadde n’omuwandiisi w’enkalakkalirira mu Minisitule y’ekikula ky’abantu, Pius Bigirimana yagambye bannamawulire mu Kampala nti disitulikiti 13 ezigenda okuganyulwa mu nkola eno ng’ezimu ku zo kuliko; Wakiso, Mukono, Masaka, Kamuli, Kamwenge, Kabalore, Aleptong, Zombo n’endala.\nSsente zigenda kuggyibwa mu bbanka y’ensi yonna era nga zaakuyamba okutumbula embeera z’abakyala n’abaana mu bitundu omuli enkulaakulana ey’omuggundu okugeza omukolebwa enguudo n’okuzimba ebizimbe eby’okumukumu.\nNg’oggyeeko okulwanyisa obutabanguko mu maka, ensimbi zigenda kuyamba mu kubudaabuda abatuusiddwaako obutabanguko okugeza; abaana n’abakazi abakakiddwa omukwano.\nZigenda kuyamba n'okutumbula empeereza ya poliisi ku misango gy’okutulugunya abantu mu maka, okugula n’okutendeka abakugu mu kukung’anya obujulizi bw’emisango gy’abatuusiddwaako ebikoloberero mu maka, okutereeza empeereza y’amalwaliro agali ku ddaala ly’amaggombolola gasobola okukola obulungi ku batuusiddwako okutulugunyizibwa, n’okutendeka abavunaanyizibwa ku mbeera z’abakozi n’abaana mu disitulikiti 13 ku ngeri y’okulondoola abatyoboola eddembe lyabwe.\nPoliisi 13 zigenda kussibwawo mu disitulikiti 13 n’okuweebwa ebikozesebwa mu kulondoola abatulugunya abantu mu maka, abawala n’abalenzi abawanduse mu masomero olw’okutulugunyizibwa abawera 1,404 bagenda kutendekebwa mu bintu ebitali bimu ebibayamba okweyimirizaawo, abasawo 148 bagenda kutendekebwa mu by’okujjanjaba n’okubudaabuda abatuusiddwaako ebikolobero, abapoliisi 10,000 bafune okutendekebwa okwenjawulo mu nsonga zino n’ebirala.\nMutuuzo yawakanyizza ebigambibwa nti bbanka y’ensi yonna ye yakase Uganda okwewola ssente zino n’agamba nti obwetaavu bw’okulwanyisa ebikolwa bino weebuli.


Bukedde Online - Poliisi y'e Kawempe etulugunya etya abatuuze ne wabulawo abakuba ku mukono!\nFamire y'omusama amansa ssente ekkirizza aziikibwe mu limbo e...\nAmenyese mu nsonga z'omukwano kola bino\nAbaami temusirika nga bakyala bammwe babatulugunya awaka\nAbaana mubasseeko kafi yu okubakuuma\nPoliisi y'e Kawempe etulugunya etya abatuuze ne wabulawo abakuba ku mukono!\nLwaki omugagga Drake Lubega asengula ab'e Lweza mu ngeri y'okunyigiriza?\nAni afuuse namujinga alya yunivasite y'e B...\nAdded 6th April 2017\nPoliisi eriwo kukwasisa mateeka kyokka ate abaserikale abamu e Kawempe babeemulugunyaako okumenya amateeka mu ngeri gye bakolamu emirimu gyabwe.\nABATUUZE mu bitundu eby’enjawulo mu Kawempe balumirizza poliisi okubatulugunyiza mu kaduukulu ng’ebaggulako emisango egitaliiyo.\nBagamba nti babakuba ne bawulubala n’okubaggyako ssente okubata era kuno kwe baasinzidde okuloopa atwala poliisi y’oku Kaleerwe mu kitongole kya PSU ekikwasisa abapoliisi empisa.\nKalondoozi wa Bukedde alaze entabwe y’obutakkaanya w’eva.\nE Kawempe, abatuuze bavuddeyo ne balumiriza poliisi ez’enjawulo okuli ey'oku Kaleerwe, Kakungulu, Kapaapaali, Kimwanyi, Kikoni, Kawempe Ku ttaano, Kagugube ne Kanyanya nga bwe zikwata ekisooka okutulugunya ababa bakwatiddwa ku misango egy’enjawulo.\nEmbeera eno evuddeko abantu abamu okuddukira mu kitongole ekikwasisa abaserikale ba poliisi empisa (PSU) okwekubira enduulu era abamu bakozesa ebiwundu ebiba bibatuusiddwaako abaserikale ng'obujulizi.\nWaliwo abagamba nti tebakyasobola kutuula, abalala bafuka musaayi olw’okutulugunyizibwa ennyo.\nBo abatuuze abatwalibwa poliisi y'oku Kaleerwe okuli ebyalo Lufula, Ssebina, Kibe, Good Hope, Mayinja, Kiggundu, Dobbi , Min Triangle baalumirizza Isaac Ongom akulira poliisi y'oku Kaleerwe nti yeenyigira mu kukuba abantu n'okubayungako emisango.\nBaagasseko nti Ongom takoma kukuba bantu wabula n'okubuza ebizibiti, abamu ku bakulembeze ba Lufula baagambye nti waliwo ente ezizze zikwatibwa nga ziteeberezebwa okuba enzibe kyokka olutegeeza ku poliisi, Ongom azibuzaawo ate naye ne yeekweka okumala wiiki nnamba okutuusa ng’embeera ekkakkanye n’akomawo.\nMunisipaali y’e Kawempe erimu poliisi enkulu bbiri ezitwala endala okuli Kawempe esangibwa okumpi n’eddwaaliro lya KCCA ekulirwa DPC Ronald Wotwali n’ey’e Wandegeya eri okumpi n'ebitaala ng'ekulirwa DPC Joseph Nsabimana.\nWandegeya etwala poliisi okuli Kimwanyi, Kagugube, Makerere , Mulago ku ddwaaliro, Mulago Kapaapaali, Kaleerwe n’endala. Ey’e Kawempe etwala poliisi okuli ey’e Makerere-Kikoni, Nabweru, Maganjo, Kawempe ku kataka,Ttula , Bwaise, Kakungulu, Kanyanya ,Ssekannyonyi, Nammere, Kanyanya mu kitala n’endala nga zino zifugibwa ba OC .\nPoliisi endala gye bagamba nti abaserikale bakuba abantu ya Kakungulu mu Kirokole nga wiiki ewedde waliwo Kansala eyagyogerako mu kkanso y’e Kawempe nga bw’esuszizza okuggyako abantu ssente nga banonyeeyo abasibe nga bw’oba tolina mitwalo 10 tosobola kuggyayo musibe akwatiddwa obwakireereese.\nJohn Mulindwa, omutuuze w’e Kawempe ku ttaano yategeezezza nti abaserikale ba poliisi baava ddala ku mulamwa gw'okukuuma abantu n'ebintu byabwe nga kati abamu beenyigira mu bumenyi bw'amateeka.\nYagambye nti poliisi y'oku Kaleerwe, Kakungulu, Kanyanya, Mulago, Kapaapaali, Kimwanyi, Wandegeya ,Kikoni tebasobola kukukolera ku musango nga tolina ssente\n"Nze kati ntunula butunuzi kuba aba Buli yatulugunyiziddwa ajje tumuyambe-DPC Nsabimana Poliisi bakoze kya maanyi okuvumaganya Gavumenti.\nOkwata otya omuntu n'omutuusa ku poliisi n'omukuba kwagala kumutta kyokka nga tannasalirwa musango?\nOwatulafiki agoba atya ddereeva nga bwe baakoze wiiki ewedde n’agwa mu mazzi n’afa!", Mulindwa bwe yabuuzizza.\nYayongeddeko nti poliisi zino zirina n'ebitabo eby'ekimpatiira, ebikozesebwa okutiisatiisa abantu era olumukwata nga bakimanyi talina musango bafuna ekisango kye bamusibako olwo omusango ne baguyingiza mu kitabo ekitali kituufu okumulaga nti byaddala\nBANKUBYE WAYA KU KABINA\nJudith Namala 29, omutuuze w’e Mulago agamba baamukubye emiggo ne waya ku kabina:\nNabadde nva ku mulimu gw’okutunda wooteeri ku Mawanda Rd ne baze ku ssaawa 6:00 ez'ekiro wiiki bbiri eziyise naye tuba tunaatera okutuuka awaka we tusula twasanze abaserikale ng'abamu bali mu ngoye eza bulijjo.\nBaatubuuzizza ebitwogerako ne tubibalaga oluvannyuma baatugambye nti tugende tubimalire ku poliisi\nOlwatuuse baatulagidde tuggyemu engatto batuyingize mu kaduukulu, bwe twababuuzizza kye tukoze nga tebatuddamu , omu ku baserikale yatulagidde tugalamire wansi n’aggyayo waya n’atandika okutukuba nga bw’atugamba nti lwaki tuwalira okutuyingiza akaduukulu?\nTwasuze ku kawunta ne batugamba nti tulinde OC.\nOC Isaac Ngomu olwatuuse omuserikale n’amugamba nti twakoze effujjo era ne batandikirawo okutukuba ne baze era okumuggyawo nga baze amaaso gazimbye ne bamuyingizza mu kkomera ne bahhamba nti ngende eka.\nBwe nakomyewo emisana okunona baze bansabye emitwalo 10. Olw’okuba baze yabadde akubiddwa nnyo, OC yakutte emitwalo esatu n’agituwa agende yejjanjabise!’\nBrian Ngodhe, omutuuze w'omu Kiggundu zooni mu muluka gwa Makerere III ng'atunda ddagala lya mannyo y'omu ku baakwatibwa poliisi y'oku Kaleerwe n’akubwa era annyonnyola bwati: Era ono yatutte omusango ku PSU ng’aloopa abaserikale b’e Kawempe okutulugunya ekyalo.\nKu Lwokubiri ekiro nabadde nva mu kibuga ne mukwano gwange Fred Bisirikirwa nga tudda waka, bwe twatuuse ku nkulungo y'oku Bbiri ku ssaawa 3:00 ez'ekiro waliwo mmotoka ey'ekika kya Double Cabin eyatukubyemu amataala abavubuka abalala abaatubadde mu maaso ne badduka naffe kwe kudduka .\nAbaserikale baatugobye ne batukwatira ku bbaala ya DB9 ku luguudo lw’e Gayaza ne batandika okutukuba n’okutusamba. Obwedda batugamba nti tuli babbi, oluvannyuma baatutaddeko empingu wakati mu kutukuba nga bakozesa bbatuuni.\nBaatututte ku poliisi y'oku Kaleerwe kyokka ate nayo baagenze mu maaso n’okutukuba.\nBaatuyimbudde ku makya oluvannyuma lw’akulira ebyokwerinda mu muluka gwa Makerere III, Paul Kibuuka okulemerako nti tetuli bamenyi b’amateeka.\nKibuuka yagambye nti amaze ebbanga ng’abantu bamuwa lipooti z’abaserikale okubatulugunya ne yeebuuza oba abapoliisi bano balina ekigendererwa ky’okukyayisa Gavumenti n’okuvumaganya ekitongole kya Poliisi.\nDPC w’e WANDEGEYA\nJoseph Nsabimana, aduumira poliisi eziri mu divizoni y’e Wandegeya yategeezezza nti ensonga ya poliisi okutulugunya abantu mu kitundu ky’atwala abadde takimanyiiko nga wano we yasabidde omuntu yenna eyatulugunyiziddwa okugenda mu ofiisi ye bagonjoole ensonga Isaac Ongom, atwala poliisi y'oku Kaleerwe gwe balumiriza nti atulugunya abantu yategeezezza nti gano awulidde mawulire mapya, abadde takimanyiiko nti poliisi ye ey'oku Kaleerwe etulugunya abantu.\nYagasseeko nti abantu abagamba nti abakuba tabamanyi era talina muntu gw’aggyako ssente\nOlutalo lubaluseewo mu Kadongo kamu nga bategeka okujaguza emyaka 60 ku Freedom City\nBy'olina okugoberera ng'ogula akaleega akalungi\nNaawe mwami ebyo binkwasa 'enthonyi'\nLwaki abawala baηηaana oluvannyuma?\nBigambo ki ebikwana bannange?\nFamire y'omusama amansa sse...\nOLUKIIKO lwa ffamire olwatudde ku nsonga z’omuvubuka wa ‘Rich Gang’ Luke Junior Ssendawula lwasazeewo aziikibwe...\nAmenyese mu nsonga z'omukwa...\nABAVUBUKA bangi bafuna abaagalwa nga balina ebintu eby’enjawulo bye basuubira okufuna. Oluusi beesanga ng’ebintu...\nAbaami temusirika nga bakya...\nNnaalongo Ruth Muguta akola mu minisitule y'ekikula ky'abantu bwe yabadde ayogerako mu lukiiko lw'abaami abeegatira...\nAbaana mubasseeko kafi yu o...\nABAANA mubakolere kafi yu ey'emisana baleme kutangatanga ku kyalo, engeri abasinga gye mwazzeeyo ku mirimu. Ennaku...\nSeya akomyewo ku kya mmeeya...\nHAJI Nasser Ntege Sebaggala alangiridde nga bw’agenda okuvuganya ku bwa Loodi Meeya wa Kampala n’agamba nti azze...


Bukedde Online - Poliisi ekutte omukazi gwe babbyeko omwana\nPoliisi ekutte omukazi gwe babbyeko omwana\nAbavubuka 50,000 baakuganyulwa mu kulunda ...\nAdded 11th January 2021\nOMUKAZI gwe babbyeeko omwana ng'ava mu ttakisi asobeddwa, poliisi bw'emukutte agiyambeko mu kubuuliriza. Halima Nakyazze 20, ow'e Kazo ye yakwatiddwa poliisi y'oku Kaleerwe oluvannyuma lw'omwana we Phabiorah Kalungi ow'omwaka ogumu okumumubbako ng'ava mu ttakisi eyamuggye mu kyalo gye yagenda okuliira Ssekukkulu.\nNakyazze maama w’omwana eyabbiddwa.\nNakyazze yagenze ku poliisi ne bba Bernard Kalungi 24, omuvuzi wa ttakisi e Mpereerwe ne baggulawo omusango ku ffayiro nnamba SD:17/08/01/2021 ogw'okubbibwa kw'omwana waabwe. Poliisi yabalagidde bombi okukola sitetimenti nga bannyonnyola ebyabaddewo. Kuno kwe baasinzidde okukwata Nakyazze nga baagala abayambe mu kunoonyereza kwabwe.\nNakyazze yagambye nti yali agenze mu kyalo e Kayunga - Kangulumira mu nnaku enkulu omwana n'alwala n'amutwala mu ddwaaliro e Jinja gye yava okulinnya ttakisi ezidda e Kampala. Agamba nti baali n'omukazi era bwe yatuuka ku Kaleerwe n'amukwasa omwana n'ensawo agende yeetaawuluzeeko kyokka yagenda okudda ng'omukazi adduse n'omwana.\nMiriam Ato, akulira bambega ku poliisi y'oku Kaleerwe yagambye nti okusinziira ku sitetimenti ya Nakyazze kwe baasinzidde okumusigaza abayambe mu kunoonyereza.\n'Taata ne maama ono ye mukyala gwe nonze mu bangi'\nOmukazi agambibwa okubbibwako omwana mu takisi poliisi emukutte\nEby'omuwala eyakwatiddwa ku by'okumubbako omwana biranze\nAbadde atereka ssente z'abasuubuzi adduse ne basoberwa


Bukedde Online - â€˜Takuba alemeddwa emirimu gyeâ€™\nNnamwandu wa Mwebesa ayogedde\nEngambo ziremezezza enkulaakulana - Ssente...\nAdded 23rd June 2009\nKansala Tamale Kiggundu akiikirira Komamboga:?Akakiiko akalina okussa mu nkola ebiyisiddwa kkanso tekalina kye kakoze. Kkanso eyisa pulojekiti eyâ€™okukolebwa era ne kkampuni ekola omulimu guno nâ€™eragibwa kyokka gye bigweera ngâ€™omulimu tegukoleddwa. Olukiiko lwa Town Clerk lulina okutunuulwamu o\nKansala Tamale Kiggundu akiikirira Komamboga:?Akakiiko akalina okussa mu nkola ebiyisiddwa kkanso tekalina kye kakoze. Kkanso eyisa pulojekiti eyâ€™okukolebwa era ne kkampuni ekola omulimu guno nâ€™eragibwa kyokka gye bigweera ngâ€™omulimu tegukoleddwa. Olukiiko lwa Town Clerk lulina okutunuulwamu okusobola okutereeza entambula yâ€™emirimu.\nKansala Robert Nsumba owa Makerere 2: Tumaze ebbanga nga twemulugunya ku makampuni agaweebwa kontulakiti ne gatakola mirimu gino kyokka kkanso bwâ€™esalawo basazeemu endagaano zaago ngâ€™olukiiko olukulemberwa Town Clerk lubategeeza nga bwe gajja okuwaawaabira eggombolola olwâ€™okusazaamu ttenda ekirabika nga kizingamizza emirimu mu Kawempe.\nÂ Amakubo omuli Gowan Road oluli e Bwaise, Zadok Road mu Kawempe II zaakolebwako bitundu kyokka amakampuni agali galina okukola omulimu guno tegaddamu kukola era nga kkanso tetegeezebwanga nsonga eyavaako omulimu guno okuyimirira.\nÂ Ate sipiika wâ€™olukiiko lwâ€™eggombolola Benjamin Mukasa ne Nassiwa Bernadatte akiikirira Mulago 3: Emirimu obutakolebwa bulungi kivudde ku nsimbi entono ezikunganyizibwa mu misolo mu ggombolola ssaako nâ€™ezo ezirina okukola ku bintu ebitali bimu, Town Clerk zâ€™asiiba abagamba nti disitulikiti teziweereza.\nÂ Ate Kateregga Kannakulya owa Bwaise 3:Ebbanga ssentebe wâ€™eggombola ne Town Clerk lye bamazze nga beennyonnyolako ku nsimbi ezigambibwa nti zaabulankanyizibwa likosezza eggombolola kuba tewali kibadde kitambula.Â\nÂ Charles Sserubiri akiikirira Kyebando Nsooba: Bakansala bakoze omulimu gwabwe kyokka akakiiko ka Town Clerk tekakola ku bintu biba biyisiddwa kkanso wabula ebyo byokka be baagala nga babirinamu ebigenderwa bye bafaako,Â ekivuddeko emirimu obutatambula.\nYe Agnes Babirye akiikirira omuluka gwa Makerere 3: Akakiiko ka Takuba tekalondodde bulungi nsonga ziyisibwa kkanso okulaba nga zissibwa mu nkola ekizingamizza emirimu.\nFrank Kateregga owa Kawempe 1: Waliwo ebimu ku bintu ebikoleddwa omuli ezimbe kyâ€™eggombolola ekiri mu kuzimbibwa, enguudo ezimu ezikoleddwa omuli Nyanzi Road oluli e Kyebando, Takuba Road, emyala omuli Kawasi oguli mu Kawempe 1 nâ€™omulala oguli mu Bwaise 2.\nTakuba mu kusoma bajeti yâ€™eggombolola eyâ€™omwaka 2009/2010 yategeezezza nti wabaddewo obutakwatagana wakati wa disitulikiti nâ€™eggombolola era nga kino kiviiriddeko ssente okuva ku disitulikiti obutatuuka. Yagambye nti ssente obukadde 900 ezalina okuweerezebwa eggombolola yafunako 140 zokka.\nWabula emivuyo gyonna Meeya wa Kampala, Nasser Ssebaggala agitadde ku Town Clerk Nooh Bukenya gwâ€™alumirizza nti ssente zimuweebwa ezâ€™okukola ku ggombolola kyokka nâ€™atategeezza kkanso.\nYasabye ssentebe nâ€™abamu ku bakasala bagende ofiisi ye abalage empapula.\nDube atasasula boda\nSsimbwa ne mutabani we bagudde mu bintu\nAni alya ekifo kya Ssentebe wâ€™e Mityana?


Bukedde Online - Embeera ya Nambooze etiisizza omwami we Bakireke\nKooti ewadde ekiragiro ku mugagga wa Movit\nBetty Nambooze ku kitanda e Kiruddu\nBBA w’omubaka Betty Nambooze, Henry Bakireke agambye nti embeera ya mukyala we buli lunaku yeeyongera okwonooneka. Nambooze wakati mu maziga yategeezezza nti ekifuba, olubuto n’omugongo tebimuganya wadde okutuula olw’obulumi naye ne bw’annyonnyola abasawo ne poliisi tebakitegeera kati balooya be bokka be basobola okumuyamba. Eggulo Nambooze yazzeemu n’atwalibwa mu kyuma ekikuba ebifaananyi kyokka abasawo baagambye nti bye bazudde bikyali bya kyama.\nNambooze yaweebwa ekitanda mu kasenge nnamba 7B5 ku mwaliiro ogw’omusanvu mu ddwaaliro ly’e Kiruddu.\nABASAWO KYE BAGAMBA Akulira eddwaaliro ekkulu e Mulago, Dr. Byarugaba Baterana yategeezezza nti balina obusobozi bwonna obulabirira omubaka Nambooze. Yagambye nti baamutaddeko abasawo abakugu mukaaga okuli Dr. Charles Kabugo (akulira Kiruddu), Dr. Emmanuel Sseremba, Dr. Fred Nakwagala, Dr. Robert Mukisa ne Dr. Waiswa. ‘‘Nange nkolera wamu nabo era bwe tunaalaba nti embeera yeetaagisa okumutwala tugenda kumukkiriza naye ekiseera kino tukyamusobola,” Byarugaba bwe yagambye.\nYategeezezza nti bamukebera buli kiseera kyokka tebasobola kumala googera bikwata ku mbeera ya mulwadde waabwe okuggyako ye nga yaasazeewo okubuulira bannamawulire. BANNAMATEEKA BAWERA Banamateeka ba Nambooze balabudde nti tebasobola kukkiriza muntu waabwe kutulugunyizibwa kyenkanidde awo nga batudde. ”Tutwala musango wa Meddie Kaggwa akulira akakiiko akakola ku ddembe ly’obuntu tumusabe ajje alabe embeera y’omubaka.\nAbabaka bagenda wa Sipiika Rebecca Kadaga kumutegeeza ku mbeera eno nga bwe tutwala n’omusango mu kkooti” Erias Lukwago puliida wa Nambooze bwe yagambye. Yalaze lipooti ya palamenti ekwata ku bulwadde bwa Nambooze n’ategeeza nti sipiika yali yamukkiriza dda addeyo e Buyindi akeberebwe era abadde mu nteekateeka zirinnya nnyonyi. Yagambye nti Nambooze mulwadde nnyo era bw’omulaba akwasa ennaku kyokka abaserikale kino tebakimanyi.\nBakireke yategeezezza nti embeera ya mukyala we yayongedde okusajjuka ambyulensi mwe baabadde bamutambuliza bwe yatomeddwa kabangali ya poliisi n’emulumya nnyo.\nEKIRI E KIRUDDU Eddwaaliro ly’e Kiruddu omujjanjabirwa Nambooze lyebulunguddwa bambega ba poliisi abali mu ngoye za bulijjo ne yunifoomu okutandikira ku geeti okulinnya ku buli mwaliiro. Tebakkiriza bagenyi kuyingira mu kasenge ka Nambooze nga n’obutebe kw’otuukira butuddeko baserikale, n’oluggi baalutaddeko akapande nti tewali akkirizibwa kuyingira.\nOkubuulirira abalenzi: Omusajja alina omukwano ayamba ku mukyala we okukyalira ensiko\nWuuno eyali akulira Ngabo eyafulumya eby'okudda kwa Ssaabasajja\nOmukazi olufunye omusajja omupya ne batta omwana\nAmenye muganzi we eggumba lwa kumumma kaboozi\nMamerito aweze bbaala okukola okusukka ssaawa 3 ez'ekiro


Bukedde Online - Ke nfunye ggwe ebyange biteredde\nKe nfunye ggwe ebyange biteredde\nEmbuutu y'embuutikizi 2009\nMWANAMUWALA Alice Violet Mutumba eyeeyita AVM aleese oluyimba lwatuumye “Nteredde”. Oluyimba luno lwa mukwano nga lulaga omwagalwa we nti amufa bitole kubanga abawala be yasooka okwagalako baali bamulumya n’obutamuwa mukwano guli ssupa.\nAlice Violet Mutumba\nMWANAMUWALA Alice Violet Mutumba eyeeyita AVM aleese oluyimba lwatuumye "Nteredde".\nOluyimba luno lwa mukwano nga lulaga omwagalwa we nti amufa bitole kubanga abawala be yasooka okwagalako baali bamulumya n'obutamuwa mukwano guli ssupa.\nMutumba agamba nti ne bw'abeera waka omutima gwe tegutereera n\nga tannaba kulaba ku kabiite we naddala ng'obudde buzibye nga tannaba kudda. Nteredde alugasse ku nnyimba ze ezaasooka okuli: ‘Rock My Body' lwe yakuba ne Raba Daba, Nkooye, Block Dem, Tuzine, Rasta Man ne Yearning for your Love.\nEbimu ku bigambo ebiri mu luyimba luno: "Laavu yo erimu akaloosa kati kangikuwe gwe kirumye afune ennugu, onsuna ng'asuna gitta kati abo bikwangala bbebi wali ludda wa naye ke nkufunye nteredde ". Agamba nti kazze takyaddayo.


Poliisi yasoose kukwata Makolo Kavuma ne bamukozesa okukubira Mutyaba essimu ayanguwe mangu nga bwe waliwo ddiiru.\nBya Joseph Makumbi, Kizito Musoke, Vivien Nakitende, Joseph Mutebi, Peter Ssaava ne Abu Batuusa\nPOLIISI okukwata abakubi b’amasimu ku leediyo-Makolo Kavuma ne Isaac Mutyaba yasoose kubalondoola nga boogera ku leediyo emu ku Lwomukaaga.\nOkukkakkana nga baggaliddwa mu kaduukulu Nalufenya erimu ku makomera agasinga okuba ag’omutawaana mu Uganda.\nWadde bassiddwaako musango gwa kukuma muliro mu bantu, kyokka mukama waabwe akulira abakubi b’amasimu ku leediyo Moses Kaggwa agamba nti ekyo tekyandibatwazizza Nalufenya, waliwo ensonga endala.\nAbakuba amasimu beegattira mu kibiina kya Radio Phone Callers’ Association.\nYagambye nti akimanyiiko nga waliwo abanene mu Gavumenti be babadde baggyako ssente kyokka ne batakola mulimu.\nAlumiriza nti bano be baataddemu amaanyi okukwata Kavuma ne Mutyaba. Baakwatiddwa ku Mmande nga busaasaana.\nBwe yatuuse ku City Oil ewa Bakuli yamusanze n’abasajja basatu ne bamukwata.\nBaabatutte ku CPS we baabaggye okubongerayo e Nalufenya.\nKyokka Mutyaba baamuggyeeyo ng’ali mu mbeera mbi n’akomezebwawo ku CPS.\nAmaka ga Isaac Mutyaba e Nsumbi - Kyebando.\nMuka Kavuma attottola\nSaida Kavuma, muka Makolo Kavuma eyasangiddwa mu maka gaabwe e Masajja, yategeezezza nti bba yafunye essimu ku ssaawa 10:00 nga bukya n’agyogererako kyokka ye Saida teyawulidde bye boogera.\nBwe zaaweze 11:00, n’afuluma n’agenda. Okuddayo okumuwuliza nga ziweze ssaawa 3:00 ez’oku makya n’amutegeeza nti ali ku CPS.\nAbaana ba Mutyaba okuli Aisha Mutyaba, Arafat ne Ali Mutyaba abaasangiddwa ewa Mutyaba e Kyebando- Nsumbi, Nansana bannyonnyodde nti kitaabwe bwe yafunye essimu yasitukiddemu n’agenda.\nAisha Mutyaba yagambye nti, bwe yabadde agenda yamutegeezezza nti akomawo mangu atwale abaana abato ku ssomero.\n“Twalinze ddadi nga takomawo. Waliwo eyatukubidde essimu ng’atutegeeza nti atwaliddwa Nalufenya.”\nMakolo Kavuma ne Mutyaba bakoze erinnya mu kukuba essimu ku leediyo ne bateesa kumpi ku buli kintu.\nBakozesa leediyo okulwanyisa bye batawagira. Mu mbeera eyo, abantu bangi babeesiga era ne babeeyambisa okuwagira ensonga ezimu oba okuzirwanyisa.\nMu byobufuzi, batera okwewunzikira ku ludda lw’abavuganya Gavumenti. Ate aba NRM bwe babaako kye baagala okuggusa bakolagana n’abakubi b’amasimu ne bakuba ku leediyo okuwagira ensonga oba okusaba abakubi b’amasimu aboolulango ne batabaako kye boogera ku nsonga ezo.\nMutyaba annyonnyodde Bukedde yamusanze ku CPS ng’awulubadde n’agamba “baaba abasajja baatukubye emiggo.”\nBwabadde busasaana ku Mmande, Makolo n’ankubira essimu nnyanguwe mmusange ku City Oil ewa Bakuli. Namusanze n’abasajja basatu mu ngoye ezaabulijjo kyokka nga balina emmundu. Wano we bankwatidde.\nBannumirizza bwe nkuma mu bantu omuliro nga nsinziira ku pulogulaamu gye nabaddeko ku Bukedde Fa-Ma ku Lwomukaaga nga mpakanya okukyusa Ssemateeka okuggyawo ekkomo ku myaka gya Pulezidenti.\nKino baakiyise kukuma mu bantu muliro kwekalakaasa. Baatututte butereevu ku CPS.\nBabatwala e Nalufenya\nMutyaba yagambye nti ku ssaawa 6:00 mu ttumbi ku Mmande, baabakyusizza ne babatwala e Nalufenya.\nKavuma yabadde awalira ne bamusamba. Ye Mutyaba, agamba nti yabadde mulwadde, bwe baamukubye ne balaba ng’ayongobedde ne bamuzzaayo ku CPS.\nKyokka eby’okubakuba, Bukedde teyasobodde kufuna ludda lwa poliisi ku nsonga eyo.\nAbaana ba Mutyaba.\nBabawa ssente ne batakola?\nKigambibwa nti waliwo abanene abaanyiize oluvannyuma lw’okuwa ssente Makolo ne Mutyaba, kyokka ate bwe baagenze ku leediyo ne batawagira nsonga zaabatumiddwa.\nKigambibwa nti abanene bano baabayise ku emu ku woteeri mu Kampala, we baabakwatidde.\nKyokka Mutyaba yagambye nti, ebyo byabulimba baabakwatidde ku City Oil ewa Bakuli.\nYagasseeko nti emisango gye babavunaana tekuli n’ogumu gwa kubawa ssente, babavunaana kukunga bantu kwekalakaasa, n’ogw’obutujju.\nYabadde ali ku Bukedde ku Lwomukaaga nga Makolo ali ku Top Radio.\nBabadde bafera abanene mu NRM\nKaggwa yakitadde ku Makolo ne Mutyaba nti babadde bafera abanene mu NRM ne babaggyako ssente nga babagamba nti za kibiina ky’aboogezi b’oku leediyo wabula ssente nga tezituuka mu kibiina.\n“Tumaze ebbanga nga tuwulira nti Makolo ne Mutyaba baweebwa ssente boogerere bulungi ensonga y’okuggya ekkomo ku myaka gya Pulezidenti. Ssente babadde bazirya ate nga tebakola mulimu gubasasuza.\nKyokka bino Mutyaba abiwakanya. Kaggwa eby’okulya ssente abiggya ku byabaddewo ku Mmande emisana.\nYagambye: Nabadde ne Luba Kyoya (naye akuba amasimu ku leediyo) ne wabaawo eyakubidde Luba Kyoya essimu. Luba Kyoya yatumbudde essimu ne mpulira eddoboozi nti “Ggwe osimattuse naye banno tubakutte. Bwe mutaakomye bufere nga mulya mu lulime ne mu luzise gwe oddako”.\nKyokka omusajja teyeeyanjudde.\nEBISOKO BYE BASSA MU KUKUBA AMASIMU\nHallo!!! Bukedde Fa-Ma Embuutikizi, simanyi njogera ne Ronald Sebutiko oba ndi ne Moses Walugembe? Nze Makolo Kavuma mu kibuga ekikulemberwa Omuloodi, Nsereko y’ankiikirira naye nga ndi mu ‘struggle’ y’emu ne Col. Kiiza Besigye mpozzi ne David Kalwanga Ssuubi lya Busujju akutumidde omanyi aweweera engalo oyo.\nOluba okuvaako ate ng’essimu endala eyitamu nti; “Nze taata Jonah, omwogezi wa Onalebo Nabilah era omuwagizi wa Onalebo Muyanja Senyonga ow’e Mukono wadde ndudde okumuwuliza muhngambire ankubireko. Mpozzi era ndi mwogezi wa Hajji Kitatta Boda Boda 2010 owa NRM eyaguze ambyulensi era ntambula kimu ne Dr. Besigye tusobole okuggyako Museveni.\nOba okyali awo ng’endala “Saalongo Settumba, omuwagizi wa maama Nankulu Jennifer Musisi mu kibuga Kampala…”\nAmasimu gano gagenda gagoberagana, wadde ng’abalala bali mu kulaajana olw’okunyiga essimu nga teziyitamu!\n“Nze Wasswa Bukenya, omwogezi wa Onalebo Wakayima Musoke ow’e Nansana Municipality. Nsula mu Konsitityuwensi ya Onalebo Luttamaguzi Semakula e Nakaseke alwaniridde ettaka...”\nMu kiseera kino, eyakubye essimu agiremerako n’olowooza nti banaatera okugikwata, kyokka bagenda okukwata ng’owulira: “Nze Ssaalongo Robert Muvakooki owa NRM enkadde”.\n“Nze Luba Kyoya siwagira Kyapa-Mungalo, Tamale Mirundi yatugamba kibi nnyo. Ndi ku kiwayi kya takisi ekikulemberwa Yasin Ssematimba oyo Musitafa Mayambala mulalu...”\n“Edward Kirumira e Kyesiiga Omusoyiro naye simanyi oba eggwanga bw’obiraba we mbiraba...”\n“Nze major Umar omuvuzi wa sipensulo, ndi muwagizi wa maama Joyce Sebuggwawo ow’e Lubaga ne Loodi meeya ne meeya Mulyanyama ssaaka meeya Balimwezo ow’e Nakawa naye nga ndi musajja wa NRM nnyo...”\nKyokka waliwo n’abakubi b’amasimu abaali ab’olulango abaasirika.\nBano kuliko ne Isma Lubega e Kibibi eyali akulukusa amaziga ng’akubye essimu.\nAbalala abaamannya abakuba amasimu kuliko; Hamis Kazibwe e Lukaya, Muko Ssuuna omuwagizi wa FDC atakyukakyuka, Buulu Mulaalo, mobilayiza wa NRM e Kyazanga, Jimmy Seremba, Bulhan Katwere, Denis Sebuufu, Faisal Kameraman, Hussein Kawooya ne Sheikh Mugenyasooka.\nAbalala kuliko; Sendawula Musaayi gwa D.P, Muzeeyi Mpologoma, Kato Kaweesa, Mzee Moses owe Muyenga, Ssaalongo Settumba, Kibojjerakulwazi, Mzee Tomusange, Augustine Kawuki, Richard Kato, Godfrey Segayiira, Robert Senyondo n’abalala.\nAbantu bangi beebuuza asasula abakubi b’amasimu ab’olulango ku leediyo, anti bakuba mu buli pulogulaamu ya byabufuzi ate nga si ku leediyo emu.\nEkimu ku kyewuunyisa, kwe kubeera nti wadde bakuba nga bakukkuluma embeera nga bw’eri embi, kyokka basaasaanya ssente nnyingi nga bakuba amasimu!\nWandirowoozezza nti ssinga bakendeeza ku ssente enkumu ze bateekamu, bandibadde wala.\nOmuntu abasasula mwangu waakuzuula naddala ssinga weegendereza ensabika y’ebigambo nga boogera.\nKizibu okumalako essimu nga talina linnya lya munnabyabufuzi oba omukulembeze gw’ayogeddeko era bano olweggulo be babavujjirira omusimbi.\nGgwe olaba muntu kwekwata munnabyabufuzi, awuliriza n’olowooza nti amulumirirwa nnyo kumbe waliwo ekyekwese.\nEno y’ensonga lwaki tekibagaana kuwagira bannabyafuzi be bamanyidde ddala nti bo tebakwatagana. Asobola okuwagira ow’oludda oluvuganya n’agattako aba NRM.\nOlw’okuba bangi babeera ku musaala, tekimugaana kwefuula mwogezi wa mubaka, wadde nga si y’amukiikirira!\nOw’e Kampala tekimugaana kufuuka mwogezi wa mubaka w’e Rakai, gy’atalinnyangako.\nBannabyabufuzi oba abakulembeze abali ku mbiranye bamanyi okwekwata abantu bano ne babalwanirira.\nOmuntu ayinza okuggulawo olutalo ng’avuma omukulembeze, kyokka nga n’omulimu gwe bakaayanira taguliimu! Eggwanga bwe libeeramu ensonga okuli okusika omuguwa, guno gubeera mukisa munene gye bali.\nOkugeza, mu kiseera kino eky’okuggya ekkomo ku myaka gya pulezidenti, Ekyapa mu ngalo oba mu kiseera ky’okunoonya obululu, bafuna mangu omuntu gwe beekwata ow’okukolera.\nEno y’ensonga lwaki bangi bw’obeetegereza obalaba nga bakulaakulanira ku misinde, wadde nga be balwanirira beerya nkuta.\nBangi bazimbye amayumba n’okuvuga emmotoka eziwera, wadde nga basigala bagamba nti embeera ebanyigiriza nnyo.\nBwe kituuka mu kwonoona amannya g’abantu, bano baayitawo anti batunda omuntu gwe baagala ate ne babiggyisa gwe batayagala abawuliriza ne bamwenyiwa.\nBAKOLA BATYA OKUYISAAMU ESSIMU?\nAbantu bangi basigala beebuuza nti bannaffe abo bo bakikola batya okuyisaamu amasimu?\nAnti bangi abalwana okuyisaamu amasimu bateese ku miramwa egy’enjawulo kyokka ne balemererwa.\n1 Balina akakodyo k’okukozesa essimu eziwerako okusobola okuyisaamu amangu. Anyiga essimu ssatu oba nnya ez’enjawulo, nga wano abeera ayongedde ku mikisa gy’okumukwata okusinga ggwe akubisa essimu emu.\n2 Waliwo n’abakubiriza ba pulogulaamu abakolagana n’abakubi b’amasimu. Babawa ennamba z’essimu zaabwe ez’omu ngalo. Abalala gye balwanira okuyisaamu z’olukale, wano akubiriza olumulaba ku yiye, ng’agiteeka mu muzindaalo ng’ateesa.\n3 Olw’okuba baba bamanyi nnyo pulogulaamu ez’enjawulo ze baagala okukubamu, tebatawaana kukuba mu pulogulaamu zitabakolera ng'ez’ennyimba. Batega za byabufuzi, era pulogulaamu emu oluba okuggwa ate nga batega endala.


Bukedde Online - Minisita Sam Kuteesa ayanjudde lipooti ku byaliwo mu November eri Aba UN\nMinisita Sam Kuteesa ayanjudde lipooti ku byaliwo mu November eri Aba UN\nMINISITA w'enkolagana y'amawanga g'ebweru, Sam Kahamba Kuteesa ayanjudde lipooti ku bwegugungo obwaliwo nga November 18 ne 19, 2020 omwafiira abantu abasoba mu 50.\nLipooti yajanjulidde abakiise b'amawanga ataano agatuula ku kakiiko k'eby'okwerinda mu kibiina ky'amawanga amagatte ekya United Nation mu Uganda ku Lwokubiri. Abakiise kwabaddeko owa Amerika, Bungereza, Bufalansa, China ne Russia ne kwegattibwako ow'omukago gwa Bulaaya.\nYabagambye nti, ekyaliwo ku nnaku ezo kinakuwaza era kibi nnyo olw'obulamu bw'abantu abangi abaalusulamu akaba.\nYagambye abakiise nti, "ebibadde byogerwa ku bitongole by'ebyokwerinda nti waliwo okuwamba abantu mu ggwanga si bituufu nti kyokka omuntu yenna anaasangibwa mu bumenyi bw'amateeka, ajja kukwatibwa anoonyerezebweko era atwalibwe mu kkooti," bwe yategeezezza.\nAbantu abasoba mu 50, be baafiira mu bwegugungo obwaliwo nga December 18 ne 19, 2020 oluvannyuma lw'akulira ekibiina kya National Unity Platform (NUP) Robert Kyagulanyi Ssentamu okukwatibwa mu disitulikiti y'e Luuka ng'anoonya akalulu k'obwa Pulezidenti.


Bukedde Online - Ab'ebyokwerinda bazudde bwiino ku wa UPDF eyattiddwa mu bubbi\nAb'ebyokwerinda bazudde bwiino ku wa UPDF eyattiddwa mu bubbi\nNixon Agasirwe ayanise Kayihura ku mmundu...\nKabushenga bamwongedde ekisanja ky'okutegeka...\nPte. Bright Turyatunga bambega ba ISO okumukuba amasasi nga March 5, 2019 e Kyambogo ne munne eyategerekekako erya Eddie lyokka, bazooka kulumba basuubuzi b’e Kisoro Joseph Dushabe ne Boniface Harera nebabanyagako ssente obukadde 550.\nOmu baamunyagako obukadde 100 ate omulala omusuubuzi w’omwenge n’amafuta nebamubbako obukadde 450 ku mudumu gw’emmundu mu December wa 2018.\nOlwamala okubba ssente zino, baaziyiwa ku ttaka Turyatunga naazebakamu neyekubya ebifaananyi byeyasindikira mikwano gye e South Afrika.\nDayirekita wa ISO, Col. Frank Kaka Bagyenda yagambye nti, okunoonyereza kwabwe baakizudde nti, Turyatunga yali yateekayo dda empapula ng’asaba viza ya South Afrika era yali apanze okudduka mu ggwanga nga yakamala okubba emmotoka ya kkampuni ya G4S eyali etambuza ssente.\nYagambye nti, bwino batandise okumufuna era baagala kutuuka ku mikwano gya Turyatunga gyeyaweereza ebifaananyi. Kisuubirwa nti, nabo balina kyebamanyi ku bubbi obw’emirundi esatu Turyatunga bweyenyigiramu.y’\nKaka agamba nti, Turyatunga era baakizudde nga yalina enkolagana eyamaanyi n’ekibinja kya Nixon Agasirwe n’abalala abali mu kkomera ly’amagye e Makindye era bebaamuggya mu kkomera bweyali akwatiddwa.\nOmwogezi wa SFC, Jimmy Omara yategeeza nti, Turyatunga bweyadduka mu SFC, yakwatibwa poliisi mu bubbi ku luguudo lw’e Masaka nebamuyimbula ku kakalu kyokka naddamu okubba nebamutwala mu kkooti eyamusalira ekibonerezo naayimbulwa nga yakakikolako emyaka ena gyokka.\nKaka yagambye nti, ba Nixon bwebaamuggya mu kkomera, baayagala nnyo okumanya lwaki bamuggyeeyo kwekumusembeza mu ISO naabagamba nti waaliwo abaali bamulimirira nga bamutulugunya naabagamba nti ne Gen. Kale Kayihura yali amutulugunya. Yalumiriza n’abamu ku bakulu mu SFC nti bamusibako emisango gyatazza.\nKaka yagambye nti, olumu yabwa nga amawulire ku bamenyi b’amateeka ng’olumu gaba matuufu naye ebiseera ebisinga amawulire geyali abawa baakizuula nti gaali mafu. Yagaseeko nti, bwebakizuula nti abalimba kwekutandika okumunoonyerezaako.\nISO okuzuula ebikwata ku Turyatunga, yasoose kukwata Alfred Wambuyi agambibwa okuteeka kalifoomu mu nnyama n’omwenge abakuumi abaali bakuuma ssente byebaalya. Kaka Yagambye nti, omuyiggo ku babbi bonna gukyagenda mu maaso.\nISO ekutte abasuubuzi ba pikipiki abalala


Bukedde Online - Gavt. enaawa ab''e Buvuma ekidyeri ekipya\nGavt. enaawa ab''e Buvuma ekidyeri ekipya\nBalaze ebizibu ebivuddeko Paapa okulekulira\nOmuyizi azirise nga bamutikkira!\nAdded 23rd February 2013\nKatikkiro wa Uganda, Patrick Amama Mbabazi ayanukudde omulanga gw’abatuuze, abavubi n’abakolera emirimu gyabwe mu bizinga by’e Buvuma bw’abategeezezza nti gavumenti emalirizza enteekateeka ez’okubwa ekidyeri ekipya.\nKatikkiro wa Uganda, Patrick Amama Mbabazi ayanukudde omulanga gw’abatuuze, abavubi n’abakolera emirimu gyabwe mu bizinga by’e Buvuma bw’abategeezezza nti Gavumenti emalirizza enteekateeka z'okubawa ekidyeri ekipya.\nMbabazi eyatambuliddeko ku kidyeri ekiva ku mwalo gw’e Kiyindi okugenda e Buvuma yagambye nti naye akizudde nti ekidyeri kino ekiva e Kiyindi okugenda ku mwalo gw’e Kirongo mu Buvuma kifuuse ganyegenya ate nga kitikka nnyo.\nYagambye nti olw’okuba e Buvuma wavaayo eby’amaguzi bingi mu kiseera kino, kyetaagisa era nga Gavumenti ekirabye nti balina okufuna ekidyeri ekinene obulungi okwongera okwanguyiza ab’e Buvuma mu ntambula.\nMbabazi okwogera bino yabadde adda mu mubaka w’e Buvuma omukyala mu palamenti, Janifer Nantume Egunyu eyamutegeezezza ng’abakolera mu bizinga by’e Buvuma bwe bagenda okutuuka okugwa mu mazzi ng’entabwe eva ku kuba nti ekidyeri kyabwe kitikka nnyo ate nga kiwedde ku mpagala!.\nNantume yagambye nti baludde nga Gavumenti ebasuubiza nga bw’egenda okubawa ekidyeri naye nga tetuukiriza n’asaba ku mulundi guno nga ne Mbabazi kennyini bw'akitambukliddeko n’akiwulira, ateeke mangu mu nkola ekisuubizo kino.\nBino byabadde ku mukolo ab’e Buvuma kwe baakulizza emyaka gya NRM 27 mu buyinza gyayindidde ku kisaawe e Maggyo.\nAba DP temweyawulayawula\nOmuwala by'akola mu kisenge bintabudde\nSserugga akaabye nga yeetondera mukaziwe Kusaasira\nAmasannyalaze gakubye Omusumba e Kajjansi n'afiirawo\nOmusajja bamutemyeko omutwe ne badduka nagwo.


Bukedde Online - KCCA erumbye Soana FC mu ‘Uganda Cup’\nManU yaakuzannya April 21 semi za FA Cup...\nSoana eyagala kwesasuza KCCA eyagikubye ggoolo 1-0 mu nsiike ya liigi e Lugogo gye buvuddeko.\nMuhamad Shaban eytaeebye ggoolo eyayisizamu KCCA FC okwesogga oluzannya lw'ebibinja bya CAF Champions League (ku kkono) nga bane bamuyozayoza oluvanyuma lw'omupiira\nLeero mu Stanbic Uganda Cup\nSoana - KCCA e Kavumba\nUPDF - Proline e Bombo\nBusula - Synergy e Busula\nKJT - BIDCO ku Villa Park\nESSANYU ly’okuwangula St George ne beesogga ebibinja bya ‘CAF Champion League’, KCCA FC yaakuliyimirizaako olwaleero ng'erumbye Soana FC e Kavumba mu Wakiso mu mpaka za ‘Stanbic Uganda Cup’.\nNg’oggyeeko ttiimu zombi okulwanira ekifo ku luzannya lwa ‘quarter’, Soana eyagala kwesasuza KCCA eyagikubye ggoolo 1-0 mu nsiike ya liigi e Lugogo gye buvuddeko. Ku ludda lwa KCCA, ekolerera kuwangula bikopo bibiri omwaka ogwokubiri oguddiring'ana.\nWabula esubiddwa Mohammad Shaban, eyagiteebedde ku St. George ku Lwomukaaga. Ono yalwadde ng’azannyira West Nile, bwe yabadde ewangula Ankole (2-0) mu mpaka za The Drum ku Ssande.\nOmutendesi wa KCCA, Mike Mutebi nga yenna tasalikako musale eggulo, yagambye nti Shaban ajja kubonerezebwa kubanga yeewaggudde bwewagguzi okuzannyira West Nile. “Shaban teyansaba lukusa era ajja kukisasulira,” bwe yaweze.\nKu Shaban kwegasseeko, Denis Okot naye eyazannyidde Acholi ng’eremagana 0-0 ne Buganda e Gulu ku Ssande. Mu kiseera kye kimu, KCCA emanya leero ttiimu endala essatu z’egenda okuttunka nazo mu kibinja kya CAF Champions League. Obululu bukwatibwa leero e Cairo ekya Misiri.\nOmutendesi wa Vipers akaligiddwa emipiira ena


ENTIISA ebuutikidde abatuuze mu kabuga k’e Kijjabwemi mu kibuga Masaka, mutuuze munnaabwe William Bill Ochen 22, ng’abadde musawo mu kalwaliro ka Zulaika Medical Clinic, abavuzi ba bodaboda bwe bamukkakkanyeeko ne bamukuba ne bamutta. Ochen ng’azaalibwa mu disitulikiti y’e Serere okuttibwa yabadde agenze mu lumbe ku kyalo Bisanje mu ggombolola y’e Kabonera okuziikirako muliraanwa we.\nKino kiddiridde okumuteebereza okubeera mu lukwe lw’okutta Fahad Nsereko ne bamubbako pikipiki mu kiro ekyakeesa Olwomukaaga ku ssaawa nga 3:00 ez’ekiro mu bitundu bye Kako.\nMatia Kabutu eyatutte omusawo mu lumbe yategeezezza nti bwe yamutuusizza n’ayingira mu nnyumba okulaba ku mufu nga ye amulinze okumuzzaayo e Kijjabwemi akole ku balwadde.\nYayongeddeko nti oluvannyuma lw’eddakiika nga 8 yagenze okulaba omukyala ava mu nnyumba nga yeesansabaga nti omutemu tumukutte era yagenze okuwulira oluyogaano emmanju n’alingizaayo yagenze okulaba nga musawo ali mu kulaajana nga bwe yeewozaako kyokka engeri gyabadde tamanyi Luganda tebaamuwuliriza ne batandika okumukuba. “Nnavuze pikipiki okudda e Kijjabwemi okutegeeza bannange embeera musawo gye yabaddemu.\nTwafunye emmotoka ne tuddayo e Bisanje kyokka olw’abadde okutuuka ku kkubo kumpi n’olumbe amaaso tw’agakubye ku mulambo ensisi kata etutte”. Omulala eyeerabiddeko (amannya gasirikiddwa) agamba nti embeera eno yavudde ku Ochen kuyingira mu nju okukuba ku mufu eriiso evvannyuma ate ng’akaseera kaabadde k’akwetegekera kumutwala kumunaaza nga tewakyali akkirizibwa, ono olw’abikkudde ku mulambo oluyoogaano we lwatandikidde nti omutemu wuuno yeereese.\nBaatandise okumusoya ebibuuzo nga tasobola kubyanakula olw’olulimi kubanga amanyi Luzungu na Luteso lwokka ate ga tamanyiddwa na mu kitundu. Ekyaddiridde aba bodaboda kwesogga nju ne bamusikambulayo ne bamukuba okutuusa lwe baamusse. Poliisi okuva e Masaka yayitiddwa bukubirire okutaasa obulamu bwe kyokka yasanze mulambo era baaguggyeewo ne bagutwala mu ddwaaliro e Masaka okw’ekebejjebwa.\nZulaika Namugenyi nnannyini kalwaliro kano yategeezezza Bukedde nti Ochen yamusabye okugenda okuziika oluvannyuma lwa mukwano gwe okumukubira essimu ng’amubikira era n’amukkiriza kyokka eriiso lye yasembye okumukubako ng’asimbula ku ssaawa nga 6:30 lye lyakomye ekyaddiridde kufuna ssimu ku ssaawa nga 8:00 ng’emubikira.\nYagambye nti ku lunaku Nsereko lwe bagamba nti lwe yattibwa, Ochen yali ku ddwaaliro okuva ku makya okutuuka ku ssaawa 5:00 ez’ekiro we baggalirawo eddwaaliro. Omwogezi wa poliisi mu kitundu kino, Lameck Kigozi yakakasizza obutemu buno era n’avumirira enkola y’okutwalira amateeka mu ngalo. Yagambye nti bakyanoonyereza okuzuula abaakoze obutemu buno.


LABA WORK! Wuuno omuyimbi omuto Nelly Trussler avuddeyo okuwangulira Uganda BET, akubye ekyasi ky’oluyimba ‘Million Dollar Love’ – The Bridge Uganda\nWakati ng’ensi yonna, abantu bali mu kulwanyisa Covid-19, wuuno omuyimbi omuto Wakanda Prince amanyikiddwa nga Nelly Trussler avuddeyo okulaga nti y’omu ku baana abalina talenti y’okuyimba era mwetegefu okuwangulira Uganda BET.\nNelly Trussler nga Munnayuganda awangalira mu Canada afulumizza ekyasi ky’oluyimba ‘Million Dollar Love’ era vidiyo efuluma essaawa yonna.\nOluyimba ‘Million Dollar Love’ lwa mukwano okuyambako abantu okutegeera ensonga za Laavu n’okulweyambisa okuwaana baganzi baabwe.\nNelly Trussler wadde munnayuganda, kitaawe ali mu nsi z’ebweru ate nnyina mukyala musuubuzi mu Kampala nga mutuuze we Makindye-Kampala.\nTalenti ya Nelly Trussler, kabonero akalaga nti Uganda erina abaana abalina talenti nga basobola bulungi nnyo okuyimba mu nnimi ez’enjawulo.


Bayibuli eyogera kki ku kuwonyezebwa? Mu muwendo Yesu gweyasula?\nIsaaya 53:5 era eyogwako mu 1 Petero 2:24 ky’ekywandiikibwa ekikulu ku kuwonyezebwa, wabula ebiseera ebisinga kivuunulwa era nekikozebwa bubi. “Naye yafumitibwa olw'okusobya kwaffe, yabetentebwa olw'obutali butuukirivu bwaffe: okubonerezebwa okw'emirembe gyaffe kwali ku ye; era emiggo gye gye gituwonya.”Ekigambo “gituwonya” kisobola okutegeeza okuwonyezebwa mu mwoyo oba mu mubiri. Wabula, amakulu agawamu agesuula eya Isaaya 53 ne 1 Petero 2 galabika bulungi nti yali ayogera ku kuwonyezebwa kwa Mwoyo. “eyeetikka ye yennyini ebibi byaffe mu mubiri gwe ku muti, ffe nga tumaze okufa ku bibi, tulyoke tubeerenga abalamu eri obutuukirivu; okukubibwa kw'oyo kwe kwabawonya.” (1 Petero 2:24). Ekyawandikibwa kino kyogera ku kibi n’obutuukirivu, ssi kuwonyezebwa mubiri.\nBayibuli terina weraga ngeri okuwonyezebwa kw’omwoyo wekukwatagana na kuwonyezebwa okw'omubiri. Ebiseera ebimu bawonyezebwa mu mubiri bweteeka okukkiriza kwabe mu Kristu, wabula eno si yeba ensonga buli kiseera. Ebiseera ebimu, kuba kwagala kwa Katonda, olumu tekuba. Omutume Yokaana atuwa endowooza entuufu: “Era buno bwe bugumu bwe tulina eri ye, nti bwe tusaba ekintu nga bw'ayagala, atuwulira:\nera bwe tumanya ng'atuwulira buli kye tusaba, tumanyi nga tulina ebyo bye tumusabye.” (1 Yokaana 5:14-15). Katonda akyakola ebyamagero. Katonda akyawonya abantu. Endwadde, okulumwa n’okufa byaddala mu nsi. Okujjako nga Mukama akomyewo, buli muntu omulamu agenda kufa, era abasinga obunji (Abakristaayo nga nabo mwebali) bagenda kufa olw’endwadde, oba okukosebwa. Ssi kwagala kwa Katonda okutuwonya endwadde.\nOkuwonyezebwa kwaffe eri endwadde zonna okusinga kutulinze mu gulu. Mu gulu, tewagenda kuba bulumi, ndwadde, okuboonaboona oba okufa (Okubikkulirwa 21). Tulina okujja ebirowooza byaffe ku kuwonyezebwa okw’emibiri mu nsi eno n’etuteeka essira ku mbeera yaffe ey’omwoyo. (Abaruumi 12:1-2). Awo tusobola okuteeka emitima gyaffe ku gulu kubanga eyo tetugenda kusangayo bizibu. Okubikkulirwa 21:4 eyogera ku kuwonyezebwa kwetulina okukwegomba: “naye alisangula buli, zziga mu maaso gaabwe; era okufa tekulibaawo nate; so tewaabengawo nate nnaku newakubadde okukaaba newakubadde okulumwa: eby'olubereberye biweddewo.”


Bukedde Online - Pulezidenti Museveni annyonnyodde lwaki Bobi Wine ne Zaake baakubwa\nPulezidenti Museveni annyonnyodde lwaki Bobi Wine ne Zaake baakubwa\nSsaabasumba akyalidde Bobi mu ddwaliro e...\nEngeri Bobi Wine gye yatambuddemu okuva e...\nBarbie mu ambyulensi eyaleese Bobi Wine e Lubaga.\nPULEZIDENTI asisinkanye ababaka ba NRM mu palamenti n’agamba nti ababaka Bobi Wine ne Francis Zaake baakubwa lwa kulwana n’abebyokwerinda abaabakwata mu Arua. Museveni yagambye nti Zaake ye yasinga okulwana era yagezaako okukuba abaserikale kyokka ne bamukkakkanya.\nAte Bobi Wine yasooka kwekweka olwo abaserikale ne bamala kumpi ekiro kyonna nga bamunoonya okutuusa lwe baamukwata nga yeekukumye mu siiringi kyokka naye ne yeereega ku baserikale nabo ne bamukuba okutuusa lwebaamugonza. Ababaka yabasisinkanye mu maka g’Obwapulezidenti e Ntebe ku Mmande ekiro. N’agamba nti yayita abaserikale abaali mu Arua ne bamunnyonnyola ebyaliwo.\nMuseveni yagambye nti wadde emmotoka ye emu yakubwa amayinja, kyokka abaserikale baasobola okukuuma obukkakkamu ne basooka bamutuusa ku nnyonyi ne yeeyongerayo. Ku bya ddereeva wa Bobi Wine ayitibwa Yasin Kawuma eyattibwa essasi, yagambye nti essasi lyamukubwa mu butanwa, kyokka ensonga eno akyaginoonyerezaako.\nBOBI WINE YEEKWEKA MU SIIRINGI\nMuseveni yagambye nti abaserikale baakwata abantu bangi, kyokka Bobi Wine yasooka kubabula okutuusa lwe baamusanga nga yeekwese mu siiringi.\nAte ye Zaake yagaana okumukwata mu ddembe n’alwanyisa abaserikale. Embeera eno yawaliriza abaserikale okukozesa amaanyi agasingako okutuusa lwe baamugonza. Zaake bwe baamuteeka mu mmotoka ya poliisi, yasigala alwana era kino nakyo kyamuleetera okufuna obuvune kuba yali alaga nti tannakkiriza nti yali akwatiddwa. Eno y’embeera eyamuleetera okukosebwa.\nMUSEVENI AWAKANYA AKAKIIKO KA PALAMENTI AKABUULIRIZA\nPulezidenti yagambye nti kyali tekyetaagisa palamenti kussaawo kakiiko okulondoola ensonga z’ababaka abaakubwa. N’agamba nti tekyetaagisa palamenti kussaawo kakiiko kumpi ku buli nsonga eba eguddewo.\nEkirala okubuuliriza kwayo kujungululwa ababaka nga Medard Seggona eyasindikibwa okuzuula ekituufu ate yafundikira afuuse munnamateeka w’abasibe, ekintu ekitaali kituufu. N’alabula ababaka obuteetwala ng’abeekitalo.\nEggwanga liyinza okutambula nga tebaliiwo kubanga ebiseera ebisinga babibamala mu bintu ebitali bikulu. Yasuubizza okwongera abavubuka ssente okwekulaakulanya. Kyokka yavumiridde akakiiko k’ebyokulonda olw’engeri gye kakolamu emirimu n’asuubiza okugogola akakiiko ako\nBarbie Itungo Kyagulanyi\nEngeri akafubo ka Kayihura ne Kadaga gye kaasazeewo ebyaddiridde\nGen.Katumba Wamala ayogedde lwaki yakubye omubaka Zaake


Bukedde Online - Omuyimbi Livingstone Kasozi azuukiridde mu mutabani we\nOmuyimbi Livingstone Kasozi azuukiridde mu mutabani we\nKu Mayaka 17 nali direkita wa Ssomero ate...\nOno Haji wa mbala, buli amuzaalira amuwa...\nAdded 30th March 2015\nERA ddala abafu tebafa kuba nze kamwakoogera kitange omuyimbi Livingstone Kasozi agenda okufa nga sitegeera bulungi kuba yandeka nnina emyaka ebiri.\nBya HASIFAH NAAVA\nNg'enda okutegeera nga bang'amba yafa naye ate yadda n’abaako by’antegeeza olwo nga nkuze: Reagan Ssematimba Kasozi, 20, ow’e Kabowa emboozi ye ku kitaawe omugenzi Kasozi eyafa mu 1997, agikunyumiza otudde wamu.\n“Bwe nali mu S.6 mu 2012 nga ndiku Seroma Christian School e Mukono omuzimu gwa taata gwatandika okunzijira. Natuukanga ekiseera ne mbeera nga saagala kusoma ekintu ekyali kitabangawo mu biseera bye nali mmaze nga nsoma. Essaawa ey’okusoma bwe yatuukanga ng’ amaanyi ganzigwamu bwe mba ng’eyeewunzika mu ntebe kwe ntudde okuzibiriza bwenti nga ndaba ekifaananyi kya taata.\nBantwalako mu kkanisa ez’enjawulo ne bansabira naye byagaana olaba bantuusa ne mu basawo b’ekinnansi abategeeza nti lyali ddogo! Mu kutambula kuno kwonna nga sikyuka omuntu gwe nalabanga mu kifaananyi yatandika okwogera.\nOmuzimu bwe gwajja gwahhamba nti gwagala kunnunula waliwo omuntu bwe baali batakolagana ng’ensonga zaabwe azitadde ne ku nze omwana gwe yaleka nga ndi bbujje ate atalina kye mmanyi.\nYatulagira tusigale nga tusabira ewa paasita w’e Kawuku ebinteganya ebisinga bijja kugenda.’ Kino naffe kye twakola ne nzirayo ne ntuula n’ebibuuzo bya S.6 nga sizzeemu kufuna kizibu kyonna.\nBwe nali mu luwummula lwa S.6 taata yakomawo ng’agamba nti, “Ennyimba zange zifudde kyokka Reagan yagaana okuyimba”. Awo we yatandikira okujjanga n’ankwata nga muli mpulira ng’eyeebase hhenda okuwulira nga nnyimba ennyimba ze ne ze simanyiiko yadde.\nEkiseera kyatuuka ng’ekiro nsula nnyimba nnyimba ze nga ndoota ndaba ndi ku siteegi.\nWaliwo lwe gwankwata ne gulagira maama akubire Micheal Kinene ali mu Golden Band essimu ajje nti alina ky’amugamba. Kinene bwe yajja ne gugobawo abantu ne wasigalawo maama ne Kinene nga gukaaba.\nGwagamba Kinene nti , ‘Kinene okuze wali mwana muto we nakulekera, naye ekirungi kati oli musajja mukulu, era ekikumpisizza njagala onnyambe muddemu ennyimba zange. Ekirala njagala Reagan atandike okuziyimba.’ Kino Kinene yakikkiriza era olwavaawo n’agenda ayogerako ne Mesarch Ssemakula eyanzikiriza okukozesa situdiyo ye ku bwereere nsobole okuziddamu.\nBwe nagendayo nasookera ku kuddamu luyimba lwe olwa Night era nga lwaggwa okukwatibwa. Kuno nazzaako ezange okuli ‘Ye ggwe’ nga luno lwa mukwano kuno kwe nagasse Ava wa?\nEza taata ze ng'enda okuddamu kuliko: Okuwola n’okubanja, Omusajja asajjalaata, Ggwe Musika, Nalweyiso, Muka Kitange, Nababi w’e Mbikko, abaana b’e Uganda, Nkaabira mabujje n’endala.\nOkuva bwe natandika okuyimba nga taata bwe yali ayagala siddangamu kufuna buzibu bwonna sikyalwalalwala, ate kati mpulira n’okuyimba kundi ku mutima era nkwagalira ddala.\nMICHEAL KINENE AYOGEDDE:\nOmugenzi Kasozi yankwatako nga nkyali muto ddala era yampeererako.\nYe yanjigiriza n’okusuna ggita olwo nga ndi mu P.4 kuba yankimanga ku ssomero n’antwala gye batendekebwa.\nNali mmuyita muzeeyi naye bwe yafa mukyala we ne Reagan bambulako era okuddamu okubawuliza nga bankubira ssimu okumpita.\nNali ndi awo, maama n’ankubira essimu n’ambuuza nti, ‘Kinene oli ludda wa?” Olwamubuulira n’ahhmba ng'ende ewuwe twogere ku bya Reagan kuba ayagala mmuwandiikire ennyimba.\nOlw’ensonga nti tekyali kya mangu nnyo nayisaawo wiiki nnamba nga sigenzeeyo, nali ndi awo ng’azzeemu okunkubira nti Kinene byonna by’oliko sooka obireke ojje bino bya mangu.\nNavuga ne ng'enda e Kabowa gye babeera, okutuukayo nga Reagan atudde mu ntebe nga tayogera naye ng’avaamu amaziga mu maaso.\nMaama bwe yandaba n’agamba nti mwana wange ggwe osobola okunnyamba, n’ang'amba nti awo w’olaba Reagan atudde amazeewo ekiseera.\nBw’aba ng’ayogera ayogera ekigambo kimu nti muleke Reagan ayimbe mw’ajja okufunira emirembe, kye yava ambuuza nti oluyimba nduwandiikira ssente mmeka?\nNamuddamu nti oluyimba nja kulumuwandiikira ku bwereere, mmutwale ne mu situdiyo tulukole ku bwereere.\nOlwamala bino ne mbasiibula,waayita ennaku bbiri n’addamu n’ankubira nti Reagan atabuse, bwe natuukayo Reagan kennyini n’agobawo abantu bonna n’ahhamba nti, ‘Mutabani wange njagala onkwatire ku mutabani atandike okuyimba ate kati’.\nByansobera ne mbirowooza nga sibitegeera kwe kukwata Reagan ku mukono ne mmutuuza mu mmotoka ne tugenda ku Calendar era awo we twatandikira eby’okuyimba.\nMAAMA WE OMUTO AYOGEDDE\nJosephine Kamya ng’ono maama wa Reagan omuto agamba:\nOmuzimu gw’omugenzi Kasozi bwe guba gujja omwana asooka n’akaaba nnyo era olumubuuza nti kiki nga gwogera.\nGwalinga gugamba nti, ‘Reagan ne bw’anaafuna diguli mmeka kye njagala kimu ayimbe asitule erinnya lyange abantu baleme kunneerabira.\nNabagamba mwagaana kati kammutwale gye njagala.” Ate bw’ajja omwana ayogerera ddala mu ddoboozi ng’ery’omugenzi.\nOlwasooka yali mu kisenge kye ng’ayimba ennyimba ze ez’edda ng’ afuuwa n’oluwa olw’oluyimba Okuwola n’okubanja era nga bw’aba ayimba ogamba kitaawe y’ayimba.\nNg'enda okutuukayo ng’amaaso agakanudde bwe yandaba n’amwenya kwe kumubuuza nti kiki, n’ahhamba nti naawe bwotyo bw’ohhambye.\nWaliwo Reagan lwe yagenda e Canada omuzimu ne gujja ne gugamba nti gwagala akomewo kuno ayimbe era twali tuli awo ng’akomyewo kuno.\nCarol Nantongo owa Golden Band yeeruse nga mukeeka okutuuka w’ali


Okubatiza kulina mugaso kki?\nOkubatiza kwekumu ku biragiro ebibiri Yesu byeyalagira ekanisa. Nga tanaba kulinya mu Ggulu, Yesu yagamba "Kale mugende, mufuule amawanga gonna abayigirizwa, nga mubabatiza okuyingira mu linnya lya Kitaffe n'Omwana n'Omwoyo Omutukuvu; nga mubayigiriza okukwata byonna bye nnabalagira mmwe: era, laba, nze ndi wamu nammwe ennaku zonna, okutuusa emirembe gino lwe giriggwaawo"(Matayo 28:19-20). Ebiragiro bino biraga nti ekanisa erina obuvunanyizibwa okusomesa ekigambo kya Katonda, okufuula bayigirizwa, n'okubatiza abayigirizwa abo. Ebintu bino bilina okukolebwa buli wamu ("Mu mawanga gonna") "okutuusa emirembe gino lwe giriggwaawo." Bwekuba nga kukoledwa, okubatiza kulina omugaso kubanga Yesu yakulagira.\nOkubatiza kwakolebwa ng'ekanisa tenatandika. Abayudaaya babatizanga abantu abakyuukanga okufuuka abayudaaya nga akabonero akalaga okulongosebwa kw'abakyuusiddwa. Yokaana omubatiza yakozesa okubatiza okutekateka ekkubo lya Mukama ng'alagira abantu bonna wabula si bamawanga bokka, okubatizibwa kubanga buli omu yali yetaaga okwenenya. Wabula okubatiza kwa Yokaana omubatiza, kwali kutegeeza okweneenya si kwekubatiza kw'abakritaayo, nga bwe kwali mu Ebikolwa 18:24-26 ne 19:1-7. Okubatiza kw'abakristaayo kulina omugaso ogweyongera ebuziba.\nOkubatiza kulina okukolebwa mu linnya lya Kitafe, omwana, n'omwoyo omutukirivu—era kino kyekikufuula okubatiza kw'abakristaayo. Okuyita mu nkola eno, omuntu akkirizibwa okuyingira mu kus'ekimu ne Kanisa. Bwetulokoka, "tubatizibwa" n'omwoyo okuyingira omubiri gwa Kristu, nga ye Kanisa. 1 Abakolinso 12:13 egamba,"Kubanga mu Mwoyo omu fenna twabatizibwa okuyingira mu mubiri gumu, oba Bayudaaya oba Bayonaani, oba baddu oba ba ddembe; fenna ne tunywesebwa mu Mwoyo omu." Okubatiza kw'amazi, kwekukakasa okubatiza kw'omwoyo.\nOkubatiza kw'ekikristaayo y'engeri omuntu gyalangirila mu lujjudde okukkiriza kwe n'obuyigirizwa. Mu mazzi ng'omuntu abatizibwa, ayogera mu lujjudde awatali kwatula bigambo nti,"Njatula okukkiriza kwange mu Kristu; Yesu annaazizako ekibi kumwoyo gwange, era kakano nina obulamu obuggya obwokutukuzibwa.\nOkubatiza kw'ekikristaayo kulaga, okuffa, okuziikibwa, n'okuzuukira kwa Kristu. Mu ngeri yemu, era kulaga okufa kwaffe eri ekibi, n'obulamu obuggya mu Kristu. Omwonoonyi bwayatula Yesu okuba Omulokozi we, affa eri ekibi (Abaruumi 6:11) era azuukizibwa mu bulamu obuggya (Abakkolosaayi 2:12). Okunnyikibwa mu Mazzi kuteegeza okuffa eri ekibi, era okunnyululwa mu mazzi kutegeeza obulamu obulongoseddwa, obutukkirivu, obugobererwa obulokozi. Abaruumi 6:4 egamba, "Kyetwava tuziikibwa awamu naye mu kubatizibwa okuyingira mu kufa: nga Kristo bwe yazuukizibwa mu bafu olw'ekitiibwa kya Kitaawe, bwe tutyo naffe tutambulirenga mu bulamu obuggya."\nOkubatiza mu byangu, bwebujulizi obulabibwa wabweru obujulira okukyusibwa okutuseewo munda, mu bulamu bw'omukristaayo. Okubatizibwa kikolwa kyakugondera Mukama waffe omuntu kyakola ng'amaze okulokoka. Newankubadde ng'okubatiza kukwatagana n'okulokoka, si kwekuleta okulokoka. Bayibuli eraga emirundi mingi ensengekeka entufu.\n1) Omuntu akkiriza Mukama waffe Yesu.\nEnsengeka eno erabibwa mu Bikolwa 2:41,"Awo abakkiriza ekigambo kye (ekigambo kya Petero) ne babatizibwa: (Era laba Ebikolwa 16:14-15).\nOmuntu eyakakkiriza Yesu Kristu alina okwagala okubatizibwa mangu ddala. Mu Bikolwa 8, Firipo ayogera "amawulire amalungi agakwata ku Yesu eri Omuwesiyopya omulaawe. Awo bwe baali batambula mu kkubo ne batuuka awali amazzi; omulaawe n'agamba nti Laba, amazzi; kiki ekindobera okubatizibwa? (Enyiriri 35-36). Amangu ago, bayimiriza amagaali, era Firipo nabatiza omusajja.\nOkubatiza kulaga omukkiriza okusa ekimu n'okuffa, okuziikibwa, n'okuzuukira kwa Kristu. Buli wamu enjiri webuliirwa abantu ne bakkiriza Kristu, balina okubatizibwa.


Bukedde Online - Leero mu mboozi yaffe n'omukenkufu tukulaze engeri gy'oyinza okukozesaamu ensaano okufuna otulo\nAbakyala b'e Kira baweereddwa ez'okwekulaa...\nAbantu nga basoma ku nkola y’Amamera mu musomo gwa ‘The Great Sundowner’.\nWIIKI ewedde nakulaga engeri gy'oyinza okukolamu Amamera n'ofuna ssente ate nga ogakoledde waka mu kifo ekifunda. Osobola okukola Amamera n'ofuna emitwalo waakiri 40 omwezi, ekitegeeza nti eyo nnyongereza nnene ku nnyingiza yo ate nga togenda kutawaana na katale kubanga ngagula.\nEkirungi ekigaliko osobola okugakola mu buli nsigo gamba nga kasooli, ebijanjaalo, omuwemba, obulo n'endala. Amamera gwe mutunsi ogusooka okuvaayo mu nsigo y'ekirime era gwe gukola omulandira.\nLeero kankulage ku migaso gy'Amamera egy'ebyobulamu nga giva mu nsaano y'Amamera. lAbantu abasumbuyibwa amaaso oluusi nga kiva ku ssukaali oba endya embi, ebinywa ne bikakakanyala oba oluusi ng'omuntu talina kirungo kya vitamiini A ekibaleetera ekifu ku maaso.\nKozesa pawuda w'Amamera ng'oteeka akajiiko kamu ku mazzi agabuguma n'onywa. Omuntu agugumuka ekiro oba atafuna tulo ensaano y'Amamera ekuyamba okukkakkana ne weebaka bulungi ate jjukira ssinga teweebaka bulungi kikuviraako okulwala.\nAmamera g'ebijanjaalo nga bwe gafaanana.\nAlimu ‘iron' ayamba ku bantu abalwadde banalubiri (sikoseero). Jjukira abalwadde ba sikoseero bafuna obuzibu n'omusaayi wabula Amamera gabayamba okuba n'omusaayi ogumala ne batafuna bulumi naddala mu biseera eby'obutiti.\nGayamba abakyala obutaggwaamu musaayi naddala nga bazaala oba bali mu nsonga. Alimu ekirungo kya vitamiini K, ekiyamba ku bakyala obutavaamu mbuto n'obutalwa mu nsonga. Teeka obujiiko bubiri mu mazzi agabuguma onywe.\nAyamba ‘calcium' obutabeera nnyo mu misuwa n'asigala mu magumba, ssinga abeera mu misuwa aleeta obuyinza mu kawago n'ensigo.\nEra ayamba omuntu obutafuna kukakanyala kwa misuwa ekimuyamba okukuuma omutima n'obwongo nga biramu bulungi, kubanga ‘calcium' aba asigadde mu magumba.\nMalungi ku bakyala b'embuto anti abayamba obutazaala baana baliko bulemu kubanga galimu ‘folic acid' ow'obutonde omukyala n'azaala omwana ataliiko bulemu okugeza obutazaala mwana aliko kituli ku mutima, omulema n'ebirala.\nEyeesiba olubuto, kozesa Amamera kubanga galimu ebiguwaguwa ebikuyamba okusumulula olubuto ate lutta n'obuwuka obuleeta alusa n'ekiddukano.\nGayamba okwongeza ku buwangaazi bw'omuntu era e Pakistan ne Korea gye bagalya ennyo bawangaala. Kyokka gayamba ne ku balwadde ba siriimu okubazzaamu amaanyi.\nAmamera malungi eri abatalya bintu birimu hhano.\nAbalina alaje nammwe gabayamba okugeza abalina alaje w'ennyama amata n'ebirala. Gooza omusaayi ne gaggyamu amasavu amabi mu mubiri. Wiiki ejja nja kukulaga engeeri gy'oyinza okukola ehhano okuva mu mamera ga doodo.\nAsangibwa ku Equatorial Mall dduuka nnamba 152 mu Kampala. Mufune ku 0702061652\nPoliisi bagitwala mu kkooti\nTtiyaggaasi akwasizza maneja wa Wooteri


Ekkanzu ne gomesi bifuuse byambalo bitongole mu Ug – ababaka\nHome Topic Ekkanzu ne gomesi bifuuse byambalo bitongole mu Ug\nEkkanzu ne gomesi bifuuse byambalo bitongole mu Ug\nHome › Forums › Culture, Edutainment and Pure Fun › Wenyirize / Beauty › Ekkanzu ne gomesi bifuuse byambalo bitongole mu Ug\nJune 21, 2012 at 1:10 pm #18716\nEkkanzu ne gomesi bifuuse byambalo bitongole ku mikolo mu Uganda\nBya Margaret Ziribaggwa\nMu kifaananyi waggulu Nnaabagereka Sylvia Nagginda ng’anyumidde mu kyambalo kya gomesi\nEKIMU ku byawula Bannayuganda ku bantu abalala abasangibwa mu bugwanjuba bwa Afrika y’ennyambala. Ekkanzu ne ggomesi kati byafuuka byambalo bitongole ebya Uganda ebyenaanikibwa ku mikolo egy’ekitiibwa.\nKyokka bino nga tebinajja, Omuganda yayambalanga lubugo ng’abasajja balusumika ne baluyisa ku bibegabega so ng’abakazi baalwesibanga mu ngeri ya ssuuka. Amakanzu n’engoye endala bwe byajja nabyo abantu baabyaniriza kubanga olubugo lwali lizibu okuyonja anti bayotezanga luyoteze. Abalala tebaalujjumbira nnyo engeri gye lwakozesebwanga ennyo mu kuziika gattako okuba nti abakomazi baali baamunyoto so nga n’emitubwa mwezaavanga nga gya kkekwa.\nAbawalabu be baaleeta amakanzu mu Buganda ku mulembe gwa Ssekabaka Ssuuna ng’era mu byafaayo ye yasooka okujambala. Kyokka olw’omukwano Abaganda gwe balina eri Kabaka waabwe, bwe baamulaba ng’anekedde mu kkanzu olwo n’efuulibwa ekyambalo kya Buganda ekitongole wabula ng’eyongeddwaako omuleera. Guno no gwe gwaajawula ku kkanzu ez’Abawalabu oba ezeenaniikibwa ab’enzikiriza y’ekiyisiraamu.\nEntunga yaayo ezze ekyuka okutuukana n’omulembe oguliwo. Ekkanzu Eng’anda bagisona mu bulago, emikono mu maaso olwo ne bassaako omuleera. Kyokka ku mulembe Omutebi ekkanzu zoongeddwaako akabonero k’engabo, amafumu n’empologoma olw’okukkaatiriza akabonero k’0bwakabaka. Mu Buganda omutaka Kamadi Kalule ow’e Mende ye yasooka okwenyigira mu kutunga ekkanzu ng’omulimu guno yagukolanga n’abaana be. Olw’okuba ekkanzu zonna zaavanga ku kyalo kino kwe kuzikazaako erya ‘Mende’.\nKamadi bwe yafa mutabani we, Erias Kirumira ow’e Bandwe mu Busiro n’agenda n’omulimu guno mu maaso.\nKirumira ayogera ku mulimu gwe:\n‘Taata yali muyiiya ekitagambika era yagenda okufa nga mumanyifu olw’ensonga y’okutunga amakanzu. Byeyaleka ansomesezza nange kwenatandikira omulimu guno mu 1954 nga nnina emyaka 14. Olumu waategekebwawo empaka z’okutunga ekkanzu eriko engabo zaakomekkereza mbawangudde.\nKino kyansanyusa kuba ekkanzu yange Omutanda gye yasooka okwambala wamma ne mpulira okujaganya mu mmeeme yange.\nKitaffe yatuzaala abaana bangi era ffenna tukuguse mu mulimu guno. Nze ekibuga nakyesamba kuba emirimu ginsanga wange era kino nkisomesezza abaana bange 25 be nnina wadde ng’abamu bakyasoma.’\nAkatale k’amakanzu katono ddala so ng’emiwendo gya matiriiyo y’engoye mwe tuzitunga gikyukakyuka buli kiseera. Abaana bwe babeera badda mu masomero abaguzi babeera batono kuba n’emikolo egitegekebwa gyesala. Ekkanzu mu kiseera kino egula wakati wa 25,000/- ne 200,000/- okusinziira ku kika ky’olugoye mwetungiddwa.\nEdda abakazi beesibanga mbugo bo abawala abato nga benaaniika bukete. Abato tebaafibwangako nnyo ku byambalo wabula ng’abamu beesiba obuti mu biwato. Abazungu n’Abayindi bwe baaleeta engoye eza pamba ne nayirooni olwo abakazi ne batandika okwesiba essuuka.\nEntandikwa ya gomesi:\nGomesi eyasooka bagitungira baana mu ssomero ly’e Gayaza wakati wa 1940 ne 1950.\nMuky. Joyce Mpanga agamba nti abaana ba Gayaza High baalina yunifoomu nga ya ssuuka. Oluvannyuma baagikyusa ne bassaako kabbulawuzi waggulu kyokka nga wansi ssuuka.\nAbazungu abaali batwala essomero lino baasaba Omuyindi Gomez eyali atunga engoye okugatta ekyawaggulu ku kya wansi olwo n’atungamu ekyayitibwa ‘gomesi’ gye tugimanyi leero.\nOkuva essomero ly’e Gayaza bwe lyali ery’ekisulo oluvannyuma olugoye luno kwe kulutuuma ‘boodingi’ abalala ne bagiyita gomesi ng’erinnya baliggya ku Muyindi Gomez eyagitunga.\nGomesi okugitunga weetaaga olugoye oluweza miita mukaaga ate oyo abeera agyambadde okuggumira obulungi munda ateekeddwa okusibiramu ekikooyi.\nEngeri Nabagereka gy’akyusizza ennyambala:\nMuky. Joyce Sebbuggwawo agamba nti Naabagereka yayambala gomesi eyalimu ekimuli ekinene nga ya langi bbiri ku kasiki ke era abantu baasalawo okulagiriza gomesi ezeefaanaanyirizaako eyiye olwo kwe kugituuma ‘Nagginda.’\nYe Maama Phina agamba nti emisono gy’engoye bwe gigenze gikyuka, olwo gomesi ey’ebimuli eyasooka okwambalwa maama wa Buganda, Nabagereka ne bagituuma ‘Obama’ olwo eya ‘Royal Silk’ eriwo mu kiseera kino gye batuumye Nagginda.\nWaliwo abamu abatuumye gomesi ey’emikono emiwanvu, ‘Nagginda’ olw’okuba gwe basooka okulaba ng’agyambadde mu byafaayo by’eggwanga lino. Kyokka lino erinnya terinnaba kukala bulungi kuba abazirina baamuswaba.\nMaama Phina atunda\nGomesi mu Kampala:\nGomesi ennaku zino zikyuse nnyo era zigula buwanana. Waliwo eyitibwa ‘Mayinja’ ng’eno mu kiseera kino egula wakati wa 800,000/- ne 1,000,000/-, Voliveti oba ‘Volvet’ egula wakati wa 500,000/- ne 600,000/-, ‘Pure silk’ eri wakati wa 160,000/- ne 170,000/-. Gomesi eya ‘Obama’ eri ku 180,000/-.\nEbyaliwo nga June 17, 1962\nAKULIRA oludda oluvuganya gavumenti D. Batalingaya agambye gavumenti y’Obote y’emu ku gavumenti ezigenda okufuga obubi Bannayuganda nti kuba terina muntu yenna gw’ewuliriza.\nYayongedddeko nti, wadde abantu bammye Ben Kiwanuka owa DP akalulu naye bajja kwejjusa oluvannyuma kuba Kiwanuka babadde bamaze okulaba ku bukulembeze bwe n’ebirungi by’akoledde eggwanga nga muno mwe muli n’amaanyi amangi ge yateeka mu kuteekateeka eggwanga okutuuka ku bwetwaze obulindirirwa.\nYayogedde nti ne ku mukago gwa Kabaka Yekka ne UPC bateekewo abiri essaawa yonna gugenda kusasika nti kuba Obote yakwenyakwenya Baganda kubafunamu buwagizi naye ku mutima gwe tabagaalira ddala. Era kino kyatuukirira bwabadde mu bukulembeze\nList Ya Abalabe Ba Buganda Abomunda


Bukedde Online - Bobi Wine gwe yawanzeeko eddusu amuddire mu bigere e Kyaddondo awaga\nAbadde atulugunya omwana we poliisi emukutte...\nOMULANGIRA Kharid Simbwa People Power gw'ewanzeeko eddusu okusikira Robert Kyagulanyi Ssentamu amanyiddwa nga Bobi Wine asekeredde abalina endowooza y’okumwesimbako nti bagira banuuna ku vvu kubanga ebyobuvuzi si bizinensi nti buli omu atandika.\nSimbwa yagambye nti waliwo abantu abajja mu byobufunzi nga babitwala nga bizinensi okufunirako ekyokukola ekitali ku ye alina ebintu bye yeekoledde ekigenda okumusobozesa okuweereza obulunji abantu b'akiikirira, nga tasoose kwerowoozaako ng’omuntu.\nYategeezezza nti oluvannyuma lwa Bobi Wine okulengera entebe ennene yalabye nga ye muntu omutuufu agwanidde okumuddira mu bigere okusobola okunaazaako abantu ennaku abasigale nga basanyufu nga bwe babadde nga Kyagulanyi abakiikirira.\nSimbwa yagambye nti omubaka alina obuvunaanyizibwa okusitula ekitundu kye nga ateekawo enjawulo wakati w'ekitundu kye n'abalala gye bakiikirira, yawadde ekyokulabirako nti mu kitundu ky’e Kyaddondo East, Bobi Wine gy'akiikirira abaana abayingira mu masomero banji tebamalaako abasinga bakoma mu S.4 abalala S.6, batono nnyo abatuuka ku University, bw'atyo ne yeeyama nti ebbanga ly'anaabeera omubaka w’ekitundu kino waakusala amagezi okusitula ebyenjigiriza.\nYategeezezza nti ebbanga lyamaze nga tali mu byabufuzi asobodde okufunira abantu emirimu ebweru w’eggwanga, n'asaba abantu b’e Kyaddondo East okumuwa obuvunaanyizibwa kw'anaasinziira okwongera okusitula omutindo gw'abantu naddala abavubuka mu by’enfuna byabwe.\nOmulangira Khalid Simbwa y’omu ku beesowoddeyo okuvuganyanya ku bubaka bwa palamenti mu kitundu ky’e Kyaddondo East ekirimu omubaka Bobi Wine mu kiseera kino eyavuddeyo n'alangirira nti mu 2021 agenda kwesimbawo ku ntebe y'Obwapulezidenti.


Busiro y’anaategeka emikolo gya Bulungibwansi...\nBwe yabadde ayogera ne Bukedde, Abraham Luzzi yagambye nti ‘”Kiwalabye Male okuntwala ku poliisi aba yeerabidde nti mukopi nga nze nti era aba asusse ensalo y’okumanya w’akoma ku nsonga za Buganda.”\nNamasole mu Buganda y’aba nnyina wa Kabaka, ono y’e Namasole owookuna ku bazze basikira eyali azaala Ssekabaka Daudi Chwa. Yalonda nze nga Katikkiro we n’ampa n’ebiwandiiko ebinkakasa. Kiwalabye akimanye nti mu Buganda Namasole aba ne Katikkiro. Okumpaabira aba awaabidde Namasole jjajja wa Kabaka Mutebi eyannonda,” Luzzi bwe yategeezezza.\nYayongedde okunnyonnyola nti, “Kiwalabye okuwaabira alinga atamanyi bukulu bwe mu Buganda. Ndibalekera ali mu luse lwa Namasole Tekera Najjemba eyazaala Ssekabaka Daudi Chwa ll. Ku kibanja amazeeko emyaka 100 n’omusobyo, kuliko n’ebiggya bya bajjajja ba Buganda era wano we waaziikibwa Lubuga wa Namasole wa Everine Kulabako azaalira ddala Ssekabaka Daudi Chwa,” Luzzi bwe yagambye.\nBLB okujojomya abantu ku ttaka ensangi zino n’ezingiramu n’abakulu mu luse lwa Kabaka omuli Bannamasole, Bannaalinnya, Abalangira n’Abambejja kituuse okukyayisa Kabaka mu bantu be. Batadde olukomera ku Kabaka nga ne Namasole eyandimulabye okumunnyonnyola eby’enkizo bateekawo olukomera n’atamulaba.\nBakira bw’ayogera ng’alaga empapula Namasole kw’azze asabira okusisinkana Kabaka n’alemesebwa.\nKabaka wa bantu nnyo okusinga abakulembeze abalala kyokka tewali kizibu kyenkana kumulaba so ng’abamu baba n’ensonga ez’essimba ze baba baagala okumutegeeza.\nYayongeddeko nti ebintu bya Namasole bingi bitundiddwa omuli n’akatale k’e Makindye okumpi ne kkooti akamanyiddwa nga “Olusuku lwa Namasole.\nBaamusuubiza okumuwaamu ensimbi kye bataakola. Yanokoddeyo n’ettaka eddala lye yagambye nti liri mu mannya ga Everine Kulabako e Lukuli ku Block 253 plot 14, 45 ne 261.\nNti nalyo lyolekedde okutundibwa aba Buganda Land Board nga tebatuukiridde Namasole. Luzzi bakira bino abyogera bw’alaga ekiwandiiko kye yasindika e Mmengo nga kisaba Namasole aweebwe omugabo ku lusuku lwe olwatundibwa aba Buganda Land Board.\nYagambye nti Namasole okutunda ekifo kino yamaze kukola buli kyetaagisa era eky’obuntubulamu eri omukuumi waakyo. Yagulidde Joseph Mukasa abadde akuuma ekifo kino okumala emyaka asatu mmotoka ekika kya ttipa empya n’amugulira n’ekifo ekirala aw’okubeera,” Luzzi eyabadde tasalikako musale bwe yagambye wakati mu kwewuunya.\nKIWALABYE MALE Ky’agamba\nBwe twatuukiridde Kiwalabye Male yagambye nti ‘‘Nze nkulira bukulizi kitongole kya Buganda Land Board era si kyange. Nnyinikyo ye Kabaka era ye nannyini ttaka eryo eryogerwako.’’


Bukedde Online - Caral Nantongo bamukoledde akabaga k'amazaalibwa n'abinyiigiramu\nCaral Nantongo bamukoledde akabaga k'amazaalibwa n'abinyiigiramu\nPoliisi tugiragidde kukuba kutta abeekalak...\nAdded 22nd November 2020\nCarol Nantongo avudde ku kabaga k'amazaalibwa ge nga munyivu lwa bayimbi banne abayitiddwa okumujagulizako obutalabikako.\nWadde nga buli omu obwedda akola kyonna ekisoboka okumulaga omukwano n'essanyu, omuyimbi Carol Nantongo yatuuse okuva ku kabaga k'amazaalibwa ke bamukoledde nga mu mutima si musanyufu lwa mikwano gye abayimbi kugaana kujja\n"Kale nyize. nze ku mukolo gyabwe bampita ne ngenda naye amazima ddala ogwange babayise ne bagaana. Banjigiriza era sigenda kuddayo kulinya ku mikolo gyabwe." Bwatyo Natongo abadde omunyivu bwayogedde.\nAkabaga mikwano gya Nantongo bakategese tamanyi (surprise birthday) era okugenda mu kifo awabadde omukolo e Buziga ono abadde amanyi agenze kuyimba ku mukolo gwa kwanjula nga maneja we bwe yamuwa pulogulaamu wiiki emu emabega.\nKimuweddeko bwatuuse mu kifo we bamulagiridde nga alaba baluganda na mikwano gye natandika okwesooza n'okutabukira abamu nga abalanga ‘butamubuusa' ne bamuleeka atomere.\nOluvannyuma ateredde n'atandika okunyumirwa omukolo bakira bamuwa engoye nga bwakyusa.\nAbadde akyabuuza ku bantu wano mugandawe omu ku bategese omukolo n'akamutema nti aliko bayimbi banne (amaanya agesegaliza) beeyayise okujja kyokka baganye.\nWano essanyu lisoose kumugwako natabuka nga bw'agamba nti "banjigirizza nange badangamu ne bampita kugyabwe sijja kulinyayo"\nOno yebazizza mikwano gye n'abawagizi be aba 'ttiimu Carol Nantongo' abamulaze omukwano bwe bamutegekedde akabaga ak'omulembe.\n"amazaalibwa gange gaaliwo nga November 17 era nategeka omukolo omutono tono awaka enjaguza ne banange abatono kati guno gwo ogwa leero nze sigumanyi mbadde nzizze kukola (kuyimba ku kwanjula) naye mwebale nnyo era buli omu Katonda muddizewo wajje"\nBetty Mpologoma ne Pheobe Nassolo babakubye enkata\nBobi Wine akatemye Bebe Cool "Zuena takuzimba"\nEntalo Bebe Cool zâ€™azze alwana


Bukedde Online - Engeri gy'olima ennyaanya ku musana n'ofuna kiralu\nEklezia mu Ssaza ekkulu ery’e Kampala egabidde...\nEbirungi by'ofuna bw'olima ku musana mulimu okukekkereza ate n'ofuna kiralu.\nJulius Mwesigwa ng'alaga ennyaanya ze yalima ku musana\nEnkuba etandise mu bitundu by’eggwanga ebyenjawulo kyokka awamu bagiwunyirwa lusu kuba tebannagikubako kya mulubaale.\nWabula kino tekisaanye kubamalamu maanyi naddala mmwe abaagala okulima ennyaanya kuba ne ku musana osobola okuzirima n’ofunamu.\nJulius Mwesigwa, omulimi w’ennyaanya ku kyalo Kyamanyoli mu Bukomero Town Council agamba nti, ye mu budde nga obw’omusana mwasimbira ennyaanya ze nga teri mulimi mulala asimbye olw’okubeera nti buli omu atya okuteekamu ate n’emirimu emingi egyetaagisa okukola okusobola okukuza ennyaanya y’omusana.\nNewankubadde ng’abalimi abasinga tumanyi nti omusana ye mulabe w’ennimiro asinga, naye nakizuula ate nga wano we wali omukisa era ne nnima ennyaanya zino mu musana era ne nfunamu.\nPatric Kisekwa Ssonko ng'abikka ennyaanya ze yalima mu kyeya.\nGye buvuddeko mbadde n’ennyaanya ezengera nga nazisimba buli muntu ang’amba nti ng’enda kufiirwa olw’okuba enkuba yali eweddeyo naye nga nkimanyi nti ndi mu kibalo era bookisi ebadde egula wakati wa 370,000/- ne 450,000/-. Bookisi ssatu zibadde zimpa akakadde ate nga bansaze ku nnimiro ekintu ky’otosobola kufuna mu biseera by’enkuba.\nNg’oggyeeko ezo nnalina n’ennimiro endala bbiri ze nasimba mu kasana, nayiwa beedi ne nzizimbako ekiyumba ekitakkiriza musana kutuuka ku ndokwa zange olwo ne nfukirira emisana n’olweggulo okutuusa lwe zaakula ne nzisimba.\nOkukuza ennyaaya mu musana\nOkusobola okukuza ennyaanya zino, endokwa nzisimba lwaggulo ng’enjuba egudde, mu kusimba tusima bwe tufukirira ate mbeera nasaze dda endagala nga buli ke tusimba tukabikkako akalagala ke tuba tumenye okugiziyiza okwokebwa omusana.\nEkyo bwe kiggwa, ate tukwata essanja ne tubikka bulungi ekitundu ekiwedde okusimba okusobola okukuuma amazzi mu ttaka ennyaanya yaffe esobole okukula.\nNg’ennimiro yonna ewedde okusimba nga n’okubikka kuwedde buli ku makya tukeera kufukirira ennimiro ate n’olweggulo bwe tutyo.\nImelda Kasi mulimi wa nnyaanya era wano ng'alaga engeri gye yakozesaamu obucupa okuzifukirira.\nEbirungi by’okulima ku musana\nBw’olima ku musana weetaaya mu katale kuba batono abalima mu kiseera kino era ebbeeyi ebeera waggulu.\nEnnyaanya y’oku musana teyeetaaga nnyo ddagala era okufuuyira kuba kutono ate n’ekigimusa si kya maanyi nga by’okozesa ku nkuba olw’ebiwuka ebingi n’endwadde endala ezibalukawo.\nEngeri gye weeteekateeka okulima ennyaanya ku musana nga.\nZimba ekiyumba w’onoosimba nassale.\nOlina okubeera n’ekifo w’oyinza okutereka amazzi agawera okumpi n’ennimiro. Wano osobola okusima ekinnya oba n'okozesa amapipa agawerako.\nOfuna abakozi abawerako abanaakuyamba mu kufukirira.\nOlina okutegeka by'onoobikkisa nga essanja lye lisinga okukola obulungi, naye bw’oba tolirina ofuna essuubi ly’onoobikkisa.


Ebitundu by'Ekimera (the Parts of a Plant) - Wikipedia\nEbitundu by'Ekimera (the Parts of a Plant)\nMunnabyamalimiro alina okumanya ebitundu bino eby’enjawulo ku bimera bwe biyitibwa n’omugaso gwabyo. Emirandila, enduli, ebikoola, ebimuli, ebibala n’ensigo by’ebitundu ebisookelwako ebikola ekimera.\n(i) Enduli oba enkolo (Stems)\nEnduli ziyamba okutambuza amazzi n’ebiriisa ebiba biyingiziddwa emirandira okudda mu bikoola, olwo emmere ekoleddwa mu bikoola n’egenda mu bitundu by’ekimera ebirala. Obutaffaali bw’ekimera obukola kino buyitibwa zayireemu (xylem cells); buno bwe butambuza amazzi ate obutaffaali obutambuza emmere ekoleddwa ne buyitibwa polemu (phloem cells). Enduli era ziwagira ekimera ne zisobozesa ebikoola okutega omusana ogwetaagisa okukola emmere. Ekikoola wekyegattira n’enduli wayitibwa mpataanya oba noodi (node). Ekibangiriza wakati w’ebikoola n’enduli kiyitibwa yintanoodi oba ekiwataanya (internode).\nEbimera biba n’emirandira egy’obuswanso (fibrous roots) oba egy’omusoggo (taproot system). Mu mirandira gino gyombi, emigaso gye gimu; kutambuza mazzi na biriisa ebyetaagisa ekimera okukula. Emirandira giyamba okuwanirira ekimera nga gikisimba mu ttaka ate era ne giyingiza mu kimera amazzi n’ebiriisa okuva mu ttaka. Emirandila era gisobola okutereka ebireetamanyi (carbohydrates) ekimera bye kikozesa okukola ebintu eby’enjawulo. Omulandira ogw’omusoggo gwe mulandira ogutalina matabi mangi kyokka nga mukwafu nnyo ate nga muzimbulukufu.\nEbikoola bye bitundu by’ekimera ebikola emmere yakyo; kino kitegeeza nti ebikoola g’amakolero g’emmere ag’ebimera ebya kiragala. Ebikoola biyinza okuba eby’enkula ennyangu; bino biba birina ekibuula(blade) kimu kyokka nga kigattibwa akapakkyo(petiole) ku nduli. Ate waliwo ekikoola ekizibuwavu (compound leaf). Kino kikolebwa obukoola obw’enjawulo obukwataganyizibbwa akapakkyo (petiole) ku nduli/\nEbikoola bigenderera kutega oba kukwata kitangaala ate era birina obutuli omuyingizibwa n’okufulumizibwa amazzi n’empewo. Ku ngulu kw’ekikoola kuliko olububi lw’oluzigo oluyitibwa kyutiko (cuticle) olukuuma ekikoola. Mu kikoola mubaamu veeni (veins) ezitambuza amazzi n’ebiriisa munda mu kikoola.\nKu bikoola kwe kubeera ensobozesa ezikola emmere, ekikolwa ekiyitibwa ekitangattisa (photosynthesis). Mu kikolwa kino, kabonibbiri-okisayidi n’amazzi nga byeyambisa kkala ya kiragala eyitibwa kerofiiru (chlorophyll) n’amasoboza ag’ekitangaala bifuulibwa ggulukoosi(glucose), ntegeeza ebisukaali. Ebisukaali bino birimu amasoboza amanji ddala, mwe muva emmere ekozesebwa ebimera ebisinga obungi.\nEkitangattisa kirina akakwate n’e bimera ebya kiragala okusobola okukola emmere yabyo n’okufulumya okisigeni eyetaagisa ebiramu ebirala. Okimanyi nti empewo eyitibwa okisijeni gy’ossa kati yavudde mu bimera bya kiragala. Kati nno sanyaawo emiti!!\nEbimuli mwe muva ensigo z’ebimera. Birina ebitundu eby’enjawulo. Ekitundu ekikazi kye kiyitibwa nakimuli (pistil), ekiggwayo nti “nakazaala w’ekimuli”. Nakimuli kitera kusangibwa mu makkati ga kimuli era kikolebwa ebitundu bisatu omuli: segima (stigma), siteero (style) ne walugi (ovary). Segima ke katundu akakwatira waggulu wa nakimuli. “Kakwataganye” ne siteero eringa olupiira. Siteero yetuuka ku walugi omubeera obutaffaali bw’amagi g’ekikazi agayitibwa entabamagi (ovules).\nEbitundu ebisajja biyitibwa sekimuli (stamens), era bitera okuba nga byebulungudde nakimuli. Obusajja bw’ekimuli buliko ebitundu bibiri: sekizaalirizi n’obuwaniriro. Sekizaalizi kye kireeta obuwakisa (pollen) nga bw’ebutaffali bw’ kizadde obuzaala ate obuwaniriro bwe buwanirira sekizaalizi okumukuumira waggulu. Mu kiseera eky’okuwakisa (fertilization), obuwakisa (pollen) bugwa ku sigema, olwo siteero eringa olupiira oludda wansi n’eyingira mu walugi (ovary). Obutaffaali bw’ekitundu ekisajja, obuwakisa bukka wansi mu siteero olwo ne bukwatagana ne walugi (ovules) okugiwakisa. Walugi ewakisiddwa y’efuuka ensigo ate entabamagi (ovules) n’efuuka ekibala.\nEkitundu ekiyitibwa ekisikirizo (Petals) nakyo kirina omugaso gw’obutonde bw’ekimuli. Obulungi bwabyo buyamba okusikiriza ebiwuka ebitambuza obuwakiso (pollen) okuva ku kizadde (ekisajja), gamba nga enjuki, ebiwojjolo n’ebinyila. Ate mwetikka (sepals) mu ntobo kye kitundu ekiyamba okuwanirira ekimuli.\nEkibala ye walugi oba mufuukansigo eba eyengedde omubeera ensigo. Okuwakisa nga kuwedde, walugi ezimbulukuka olwo n’efuuka ngonderevu oba nkalubo okukuuma ensigo eziba ziri mu kukula. Ebintu bingi bye tulowooza nti nva ndiirwa mu butuufu biba bibala; eky’okulabilako ennyaanya, kyukamba, ebijanjaalo, ensunjju, entula, ne kawo.\nBino bigyidwa ku "https://lg.wikipedia.org/w/index.php?title=Ebitundu_by%27Ekimera_(the_Parts_of_a_Plant)&oldid=21805"\nLuno olupapula lwasemba okukyusibwamu ku 11:01, 19 Gusooka 2017.


Bukedde Online - Gavt. ekalambidde ku ky'okuta Besigye: Teyeeyimiriddwa\nBaabano abalongo abasawo abafaananya ffees...\nGAVUMENTI ekalambidde ku by’okuta Besigye n'egamba talina nsonga etegerekeka erimu eggumba gyasinziirako okusaba kkooti okumweyimirira.\nOmuwaabi wa gavumenti Frolence Akello agambye nti yadde nga Besigye agamba nti alina emyaka 60 era nga omuntu w’emyaka gino tasaana kubeera mu kkomera talina bujulizi bwaleese omuli ebbaluwa y’obuzaale eyinza okukakasa nti ddala wa myaka 60.\nAkello annyonnyodde kkooti nti engeri Besigye gy'alina ekiwaayi ekinene ekimugoberera, ayinza okutendewalira naddala mu kampeyini y'okuguguba emenya amateeka ng’eno ye yamuviirako obuzibu.\nBino bibaddewo enkeera ya leero omulamuzi Wilson Musalu Musene bw'abadde atudde okuwulira okusaba kwa Besigye okweyimirirwa.\nBesigye ng’ayita looya we Ernest Kalibbala agambye nti yaakamala mu kkomera emyezi 2 kyokka ng'omusango ogwamuggulwako ogw’okulya munsi ye olukwe baali bagumuvunaanyeeko mu 2005 naye n'egugobebwa olw’okubulwa obujulizi nga ne ku mulundi ogwo kkooti ya mukkiriza okweyimirirwa.\nBesigye aleese abantu 3 okumatiza kkooti okumweyimirira okubadde pulezidenti wa FDC Mugisha Muntu, omubaka Nandala Mafabi, omubaka wa munisipali y'e Rukungiri, Ronald Mugeme ne Meeya w'e Rubaga Joyce Nabbosa.\nMu bantu abangi abazze okulaba Besigye ku kkooti, n'omuyimbi Bobi Wine talutumidde mwana.\nOmulamuzi Musalu agambye nti waakuwa ensala ye enkya ku Lwokubiri.\nNamirembe awuumye nga batuuza Dr. Stephen Kazimba ku bwassaabalabirizi


Bukedde Online - Kajoba azzeemu okukwatagana ne Kiwanuka mu ttiimu emu\nKu wiikendi Vipers SC yawadde omutendesi Kiwanuka endagaano ya myaka ebiri okumyuka omutendesi Fred Kajoba ng’ono kati yeegasse ku Ibrahim Mugisha owa ba ggoolokippa ne Edward Ssali owa dduyiro.\nKajoba agamba nti abadde ne Kiwanuka ebbanga ddene nga bakola emirimu egy'enjawulo era nga bakwatagana bulungi ky'asuubira nti okujja mu Vipers SC kigenda kumwanguyiza emirimu nti ssinga abeera agenze ku mirimu gya ttiimu y'eggwanga (Uganda Cranes) abeera asobola okuddukanya buli kimu.\n"Kiwanuka mwesiga okusinga n'abatendesi abalala, mmanyi obunafu n'amaanyige we biri, ate sikugamba nti lw'akuba tumaze ebbanga ddene nga tukola ffembi y'ensonga emuleesezza naye alina obumanyirivu, obwongo n'obukugu, ebisobola okukuumira Vipers SC ku ntikko,"Kajoba bwe yategeezezza.\nKajoba mumativu nti mumyezi mukaaga gye yaakamala ku Vipers SC, alina ekifaanayi ekituufu butya ttiimu eno gy'esobola okufuuka ensonga wano mu Uganda ne kulukalu lw'Afrika.\n"Ndi mumativu n'enkyukakyuka ezaakakolebwa nga tweteekerateekera sizoni ejja, abazannyi okuli;Jamil Kaliisa(Bright Stars), Ibrahim Orit(Mbarara City), Yunus Ssentamu(AS Vita Club) ne Dissan Galiwango bajja kutukolera era tugenda kwongerako abalala nga babiri bokka n'okukuza abamu ababadde mu ttiimu ento," Kajoba bwe yayongeddeko.\nKiwanuka ne Kajoba babadde bonna ku ttiimu ya Brightstars okuva sizoni ya 2015/16 okutuusa sizoni ewedde Kajoba bw'ayabulidde ttiimu eyo. Kati ate badding'anye okutandika olubimbi olulala mu ttiimu endala.\nVipers be balina ekikopo kya sizoni eno kyebawangulidde ku bubonero 54 mu mipiira 25.\nOno amazina azinye ga bigwo\nOno ye muninkini wa Prisca?


Bukedde Online - Star Times eyiye mu liigi ya Uganda obuwumbi 28.1\nStar Times eyiye mu liigi ya Uganda obuwumbi 28.1\nNSIMBE YEEGASSE KU MAROONS FC\nUGANDA OKUKIIKA MU AFCON ERINA KUWANGULA...\nAbakungu okuva mu Star Times nga batta omukago ne pulezidenti wa FUFA Eng. Moses Magogo\nABA Star Times bayise omudidi gw’ensimbi mu mupiira gwa Uganda bwe bawadde FUFA n’akakiiko akaddukanya liigi aka Uganda Premier League ensimbi ddoola z’Amerika 7,240,000 (muza Uganda obuwumbi 28.1) nga za myaka 10 okutandikira ku sizoni etandika eya 2018/19.\nBasasulidde eby’okulanga byonna nga n’okuva kati liigi ya Uganda yaakuyitibwanga Star Times Super League.\nBatutte ne liigi ya Big League nga nayo ejja kuyitibwanga Star Times Big League.\nBino byanjuddwa ku Hotel Africana mu lukiiko lwa bannamawulire olutuuziddwa enjuyi zonsatule oluvannyuma lw’okukkiriziganya.\n“Eby’okulanga ku mupiira mu kiraabu za Uganda zonna eza Super ne Big League tubyeddizza. Tewakyali akkirizibwa kukwata bifaananyi bya TV na kubiraga mu liigi zombi nga bayita ku mukutu gwonna owg’empuliziganya,” Akulira emirimu ku Star Times, Andy Wang bw’ategeezezza.\nYe pulezidenti wa FUFA Ying, Moses Magogo asiimye enkolagana eno n’agamba nti y’emu ku nkulakulanya y’omupiira mu ggwanga.\nAgambye nti endagaano gye baali baakola ne kkampuni ya SB Productions okulaga emipiiira gino yasaziddwamu.\n“Tujja kutuula okutemaatema ensimbi zino okulaba mmeka buli kiraabu z’eneefuna buli mwaka,” Ying. Magogo bw’ategeezezza.\nAldrine Nsubuge omumyuka wa pulezidenti wa Srar Times mu Uganda ategeezezza nti enkolagana eno yaakutumbula omupiira nga ttiimu za Uganda ziragibwa mu mawanga ga Africa 38 n’amalala 6 ku lukalu lya Asia.\n“Omupiira twagutandika dda mu Uganda nga tuteeka ssente mu kiraabu ya SC Villa ne KCCA FC ku ttiimu n’ekisaawe kya Star Times,” bw’ategeezezza.\nNsubuga agambye nti baakusalawo ku mikutu kwe bagenda okulagira liigi ya Uganda.\nSharif Bogere asomesezza abazannyi b'e bikonde e Lugogo\nOwa Mbogo High awangudde eza Badminton\nCranes ne Crested Cranes ziwadde abawagizi essanyu\nSadat Anaku owa KCCA afuuse ensonga mu liigi y'abato\nProline ewangudde Bisaso n'awaga


Bukedde Online - Omusajja akwatiddwa ku by'okufera bafaaza b'e Gayaza\nOmusajja akwatiddwa ku by'okufera bafaaza b'e Gayaza\nGavumenti eremedde ku ky'okusiba abali ku ...\nOmusajja akwatiddwa ku by’okufera bafaaza b’e Gayaza\nOMUSAJJA akwatiddwa ku by'okufera bannaddiini ng'abaggyako ssente. Faaza Jude Makanga Bwanamukulu w'ekigo ky'e Gayaza mu Wakiso aludde ng'afuna okwemulugunya okuva mu bannaddiini okuli ababiikira ne bafaaza mu kigo ky'e Gayaza ku musajja abadde agenda gye basula n'abakaabira ebizibu ne bamuwa ssente, kyoka nga buli faaza amubuulira emboozi ya njawulo.\nOmusajja ono eyeeyita Martin Kawooya omutuuze w'e Kyankima, Kasangati, yasooka kutuukirira Faaza Makanga n'amutegeeza nti alina obuzibu awaka m'omukyala nga yasooka mu LC1 naye bwe baatuukayo n'amwegaana nti tamumanyi kyokka nga mu bufumbo bamazeemu emyaka 25.\nKigambibwa nti yatuuka n'okukaabira mu ofi isi ye ng'agamba nti ensi emunyiye agenda kwetuga kubanga yazaala abaana bataano abana ne bafa kyokka omuwala eyasigalawo yeegatta ne nnyina era bamutulugunya nga talina waakulaga.\nFaaza ayamuwa ssente ng'amutegeezezza nti agenda kusengukira Mitala Maria. Oluvannyuma yanyumizaako bannaddiini abalala mu kigo nabo ne bamutegeeza nti yabatuukirira ng'abanyumiza emboozi ezaagala okufaanana.\nKu Mmande Faaza yafunnye essimu okuva ku klezia ya Our Lady of Counsel Gayaza ng'ayagala kufera. Bwe yakwatiddwa kwe kubagamba nti obwavu bubadde bumutawaanya ng'anoonya ssente\nEkiragiro kya KCCA kisattiza ab'akatale k'e Kasubi\nAb'akatale k'e Nakasero basattira


Bukedde Online - Mayiga alabudde abayizi ba Muteesa 1 University ku kwekalakaasa\nMayiga alabudde abayizi ba Muteesa 1 University ku kwekalakaasa\nAmasomero ga pulayimale 5 goolekedde okufuumulwa ku ttaka lya Buganda\nEbyabadde mu nsisinkano ya Museveni ne Mayiga\nAdded 19th March 2018\nKATIKKIRO Charles Peter Mayiga alabudde abayizi ba Muteesa I Royal University ku kwekalakasa nti guno muzze gutatanira ddala ekifaananyi ky’ettendekero bw'atyo n'abasaba okuwagira abagikulira mu kiseera kino nga balafubana okulaba nga batereeza okusoomoozebwa okubanyiga.\nBino yabyogeredde ku mukolo kweyakwasiriddwa emmotoka Nissan UBB 123N ng’ebalirirwamu obukadde obusukka 150 okuva mu Kkampuni y’emmotoka eya Motorcare ng’eno bagiwaddeyo yeyambisibwe abayizi ba Yunivasite eno abakola essomo ly’Obwayinginiya nga gwabadde Bulange- Mmengo ku Lwokutaano March 16, 2018.\n“Temwenyigira mu kwekalakasa, ebyo bibi ddala tebirina gyebitwala Yunivasite. Emmotoka eno ebawereddwa yakubayamba kwongera kuyiga, mugyemu yingini n’ebirala mugiyiwe ate mujje nange munvugemu nga mukozesa omukisa gwemulina nti Yunivasite eno yabulwamu Ssekabaka Muteesa I eyali omwagazi w’obumanyi,” Mayiga bweyategezezza neyebaza aba Motorcare olw’okuvaayo okutumbula eby’enjigiriza mu Bwakabaka.\nEmyaka ebbiri egiyise emabega abayizi ba Yunivasite eno bazze bekalakasa nga yagalwako mu October 2017 kyokka negulwawo nga December 2017 ng’abayizi naddala abasoma amasomo ga Sayansi naago agetaaga ebikozesebwa bagamba tebabirina. Okuva abakulira ettendekero lino bazze bafuna ebyuma ebikozesebwa naddala mu kitongole kya Yinginiya ekyaali obubi ennyo.\nKatikkiro Mayiga yayongedde nategeza obumanyi bufunibwa mu kutta mikago bwatyo naakubiriza abantu okukolanga emikago n'emikwano egibagasa nga Ssekabaka Muteesa I bweyakola omukago n'abazungu ogwavaamu byonna ebiri Ku mulembe ebirabibwa mu Uganda eyawamu.\nYe akulira Motorcare Uganda, Florence Sempebwa Makada ategezezza nga bwebasazeewo okutta omukago ne Yunivasite eno okuyamba abayizi okufuluma nga bakuba buddinda sayansi akwata Ku mmotoka kuba bafuna abayizi bangi abajja okutendekebwa nabo okuva mu matendekero agatali gamu nga batendekeddwa Tekinologiya w’emmotoka mukadde okusinga kwono aliko.\nOmumyuka Ow'okubiri Owa Katikkiro wa Buganda era nga ye Minisita w'ebyenjigiriza e Mmengo, Dr. Twaha Kaawaase agambye nti batandise Ku lugendo lw'okunogera ebizibu bya yunivasite eno eddaggala naddala nga bateeka ebikozesebwa mu masomo ga Sayansi ne Tekinologiya.\nOmukolo gwetabiddwako, Minisata Omubeezi ow'ebyenjigiriza Dr. Prosperous Nankindu Kavuma, Omumyuka wa Cansala wa Yunivasite eno n'abasomesa be n'abakungu okuva mu Motorcare Uganda era oluvanyuma wabaddewo okussa omukono Ku ndagaano z'omukago ne Katikkiro okukwasibwa emmotoka aba Motorcare gyebatonedde Yunivasite.\nEntanda ya Katikkiro gy'asibiridde abavubuka ku matikkira\nSsekitoleko yatandika ebyobufuzi ku myaka 19\nTwongere okwerinda ssenyiga wâ€™embizzi\nAbakwatiddwa ssenyiga wâ€™embizzi beyongedde\nSsennyiga wâ€™embizzi atuuse


Ssaabawaabi wa Gavumenti alagidde Police eyongere obujulizi obuluma Bakaleke - Radio Simba, The Best Luganda Station in the World !\nSsaabawaabi wa Gavumenti alagidde Police eyongere obujulizi obuluma Bakaleke\nSsaabawaabi wa Gavumenti alagidde Police eyongere okukungaanya obujulizi obumala okuluma Omupoliisi Siraje Bakaleke eyali omuduumizi wa Police ma maserengeta ga Kampala ne Puliida woomu Kampala, Paul Wanyoto.\nAbabiri bano ne b’Ofiisa ba Police abalala bana bavunaanibwa og’okukwata bannansi b’eggwanga lya Korea – Park Seunghoon ne Jang Shingu Un mu bukyamu , okubanyakulako ensimbi eziri mu kawumbi kalamba n’obukadde bina wamu n’okugezaako okubazzaaayo mu ggwanga lyabwe mu bukyamu\nAba Korea bano baakwatibwa mu mwezi gwa Mukutukansanja omwaka guno bwebaali balindirira okwetaba mu lukiiko olwali lutegekeddwa Wanyoto . Police yasindika Fayilo y’abano eri ssaabawaabi wa Gavumenti agiyitemu olwo abavunaanibwa balyoke balyoke basimbibwe mu maaso ga kkooti.\nPrevious Eyeewambye n’asaba obukadde 3 Police emuyodde\nNext Aba Bodaboda balaajana lwa buseere bwa Ppamiti


Abaali bawawabira Kitatta nabo battukizza emisango egisoba mu 40 nagyo gimuvunanibwe - Watchdog Uganda\nAbaali bawawabira Kitatta nabo battukizza emisango egisoba mu 40 nagyo gimuvunanibwe\n15th May 2019 at 14:46\nABANTU abaali bawaaba emisango gyabwe nga balumiriza eyali omuyima wa kabinja ka Boda Boda 2010 ne banne nabo basazeewo okuttukiza emisango gino nagyo agiwoze era awebwe ebibonerezo, kubanga yabakosa saako n’okubatulugunya ekisukiridde.\nBano bagamba nti Kitatta n’akabinja ka Boda Boda 2010 baabatulugunya era fayiro 48 weeziri zonna nga baagala avunaanibwe emisango egyo gumu ku gumu ng’ali wamu ne banne be yali akola nabo mu kabinja ako akaawagirwanga ennyo poliisi ku mulembe gwa Gen. Kale Kayihura.\nBonna be baakolako effujjo nga Kitatta ye muyima wa Bodaboda 2010 omuli abaakubwa n’abaatwalibwako pikipiki zaabwe baalaze obutali bumativu ku kibonerezo nga bagamba nti kitono nnyo bw’ogeraageranya ebikolobero ebyakolebwako.\nWadde poliisi eri kumpi awo e Kibuye, kyagitwalira eddakiika ezisoba mu 30 okujja wadde twali tugitegezezzaako.” Semujju bwe yategezezza.\nYagambye nti oluvanyuma lwa kkooti ya Maggye okusalira Kitatta emyaka 8 nabo basazeewo beekungaanye batwale okwemulugunya kwabwe mu kkooti ensonga zaabwe zitunulwemu kubanga bakyalina obuvune obwabatuusibwako akabinja ka Boda Boda 2010 nga emisango gyonna baagala kitatta agiwoze naggyo.\nTags: Abdallah KitataBoda Boda 2010\nI don’t hate men – Sheebah Karungi\nTukuletedde omusajja Abudallah Kitatta eyagenda okwetikka obuwunga nawasa maneja w'ekyuma


Nabakooba azziddwa ku bwogezi bwa Poliisi\nSipiika Nelson Kawalya akuutidde baminisita ba Buganda abaal... 2 hours agoAbali mu ntobazzi be balabe baffe 5 hours agoEjjoogo: Kitende S.S emezze Zana mu fayinolo ya Copa Cocacol... 5 hours agoKamuswaga ajaguza emyaka 9 ng’alamula 5 hours agoKamuswaga ajaguza emyaka 9 ng’alamula 5 hours agoBasabye Minisita agobe Loodi Meeya 5 hours agoGavumenti yeeyamye okukolagana ne Katikkiro Mayiga 5 hours ago'Mukyala wange emiggo gy’ankuba gingobye awaka' 5 hours agoNnamukadde aleppuka na gwa kutigaatiga bwana buto 5 hours agoOmusuubuzi afeze owa ‘Mobile Money’ 1 day ago\nNabakooba azziddwa ku bwogezi bwa PoliisiKampala | Aug 29, 2012\nMaj. Gen. Kayihura ng''aliko by''annyonnyola Nabakooba\nBya Magaret Ziribaggwa JUDITH Nabakooba, abadde amaze omwezi ng'aggyiddwa ku bwogezi bwa poliisi mu ggwanga, akomezeddwaawo mu ofiisi en mu nkyukakyuka ezirangiriddwa omumyuka w'omuduumizi wa poliisi. Okoth Ochola.Simon Kuteesa, abadde yasikira Nabakooba, kati ali mu ofiisi ekola ku misango gy'amawulire ng'adda mu bigere bya Fred Mirondo abadde yatwalibwayo okuva mu kitongole ekinoonyereza ku misango gy'ebyobufuzi n'ebyokulonda, nga naye yazziddwaayo mu kitongole ekyo.\nEmilian Kayima, abadde amyuka Kuteesa, kati ye mwogezi w'ekitongole eky'ebyettaka. Enkyukakyuka zino zaatandikiddewo okukola.\nBa ofiisa ba poliisi abaafulumye e Masindi baagabiddwa mu ofiisi ez'enjawulo nga ba CadetASP, era baatandikiddewo okukola.


Bukedde Online - Taata w’omwana ansaba ssente\nLwaki Uganda eggaddewo emikutu gya Rwanda\nTaata w’omwana ansaba ssente\nNALINA omusajja n’andekawo nga ndi nnakawere wa mwezi gumu. Yandeka mu nnyumba bw’omu era nasala amagezi okulaba nga nsasula ennyumba, nkuze omwana n’okubeerawo. Nasalawo okutwala omwana ewa maama nsobole okukola. Kati nagula puloti omwana wange akuze era yatandika n’okusoma. Kati omusajja ayagala muwole ssente. Buli muntu agamba nti simuwola naye ate ye taata w’omwana wange. Ssenga nkoze ntya?\nOMUSAJJA ono olabika okyamwagala naye okukulekawo kiraga nti yali takwagala.\nEra yakuleka mu mbeera embi ng’oli nnakawere ne weefaako n’osobola okubeera obulungi. Kati olina okwebuuza ebbanga eryo lyonna omusajja ono abadde wa?. Kati alaba olina ssente ate ng’amanyi nti wali okyamwagala akukozesa okumala ebizibu bye.\nOkugyako ng’oyagala kumuwa ssente naye tekitegeeza nti agenda kuddamu akwagale era olina okukimanya.\nEnnaku zino waliyo abasajja abakuula era saagala mukwano kuguteeka mu ssente zo mpozzi ng’ozimuwa buwi. Naye ddala ssente ezo tosobola kuzikolamu kirala ng’okuweerera omwana wo?\nJjukira ne poloti toonagizimbamu. Simanyi lwaki oyagala okwonoonera ssente zo ku musajja eyakulekerera?\nWadde ye taata w’omwana naye tekitegeeza nti alina okukujooga. N’ekirala waliyo abasajja oba abantu nga tebaagaliza era nga bw’alaba omuntu ng’ali bulungi kimuluma era n’anoonya engeri gy’asobola okukosa obulamu bwo.\nOmuntu ono mwegendereze kuba ssinga abadde ayagala muddiηηane, ekyo kyandibadde kirala naye ono akwagalako ssente.\nLwaki Uganda eggaddewo emikutu...\nEKITONGOLE ekivunaanyizibwa ku kukuuma omutindo gw’ebiweerezebwa ku mpewo ekya UCC kiggadde emikutu gy’amawulire...